
In  Aescliyli  Persis  ut  chorus  primis  versibus  exerci- 
tum  cum  rege  iam  diu  profectum  necdum  ullum  nuntium 
redisse,  praefatus  est  (1—15)  ducum  et  populorum  mili- 
tantium  nomina  perlustrat,  Hunc  agminis  recensum,  qua 
maxime  serie  poeta  partes  consummarit,  eadem  hic  sub- 
iungemus : 

Susa,  Ecbatana  (16),  Klaaiov  h'Q/.og  (17),  Nilus  (35), 
Memphis  (37),  Thebae  (89),  elELo^aTai  sQkai  (40),  Lydi  (42), 
Sardes  (47),  Tmoli  accolae  (51),  Mysi  (54),  Babylon  (54), 
t6  (xayaiQO^poQOv  ad^vog  ea  ndaiqg  'Aalag  (58).  Quem  regio- 
num  ordinem  temere  nec  certo  consilio  ab  Aeschylo  ob- 
servatum  crederes,  nisi  ex  alio  Persarum  loco  eluceret, 
eum  quam  strictissime  gentes  ad  terrarum  situs  deinceps 
enumerare.  Nam  sicut  umbra  Darei  ad  inferos  rediit, 
chorus  quantas  ille  res  adiuvante  fortuna  gesserit  cantico 
celebrat.  Quibus  laudibus  exemplorum  firmitatem  alla- 
turus  insulas  et  urbes  Jonicas  ab  illo  subactas  enume- 
rat.  Atque  primum  septentrionales  Thraciae  usque  ad 
Pontum  Euxinum  regiones  affert  (858—66),  tunc  Aegei 
maris  insulas  praestantissimas  tali  ordine,  quo  primum 
meridiem  versus,  secundum  oram  Asiaticam,  ducatur, 
Lesbum  Samum  Chium  nominet,  ad  solis  occasum  inde 
deflexus  Parum,  Naxum,  Myconum  Tenum,  Andrum 
laudet,  denique  Graeciae  litora  secutus  iterum  aquilonem 
petat,  ut  ayxidXovg  fjEody.Tovg  Lemnumque  commemoret, 
postremo  per  Icariam  et  eam  Asiae  partem  unde  detinue- 


rat  iter,  reversus  Ehodum,  Cnidum,  Cj-prum  proferat. 
Urbes  ipsas  in  hac  insula  sitas  Paphum,  Solos,  Salami- 
nem  eodem  ductu  dinumerat,  quo  procedens  ab  anfractu 
litoris  Asiatici  orientem  versus  prodire  instituerat.  Sed 
testimonio  paene  opus  non  erat  in  re  vix  dubia,  quoniam 
notum  est,  illius  aetatis  homines  et  a  fabulosa  poeta- 
rum  et  theologorum  vaniloquentia  abhorruisse  et  veritati 
meracae  dignoscendae  valde  fuisse  deditos.  Id  docent 
itinerum  descriptiones,  ^)  multis  Aeschyli  fabulis  insitae 
docent  logographorum  opera,  docent  lyricorum  quorun- 
dam  in  fabulis  veteribus  rationi  adaptandis  studia. 

Qua  de  causa  provinciarum  catalogum  ex  integro 
iam  inspiciemus,  si  forte  rationem  quandam  locorum  ex 
indigesta  nominum  mole  possimus  extricare.  Ac  primum 
aHertar  Susiana,  deinde  Media,  tunc  Arabia  praetermissa 
Aegjptus  ita  quidem,  ut  ab  ostio  Nili-)  Memphin  (37), 
inde  Thebas  procedatur  (39).  Tunc  poeta  retro  conversus 
ad  delta  redit,  cuius  paludes  commemorat  (40),  ut  accu- 
ratius  hos  locos  digerere  non  posset,  si  ipse  Nilum  vidis- 
set  lam  vero  per  mare  quasi  in  Asiam  transit  affert- 
que  (42)  Lydos,  apud  quos  libenter  morari  videtur,  cum 
uberior  sit  de  sedibus  eorum  nec  fines  auro  ditissi- 
mos  maris  undis  ulla  parte  lambi  contendat  Tmolique 
non  obliviscatur  (1.  c).  jNIysos  adiungit  hastarum  iactu  in- 
signes  (54).  Tunc  autem  multis  populis  intermissis  statim 
Babylonem  nominat.  In  fine  f.iayaiQoqi6Qov  yevog  ex  tota 
Asia  regem  secutum  profert  (58).  Videmus  non  defuisse 
poetae  in  populis  ordinandis  certum  consiiium.  Bipartito 
enim  regnum  Persarum  describit,  occidentalem  partem 
prius  et  ut  sibi  Graeco  homini  notiorem,  accuratius  ex- 
primit,  ita  ut  a  meridie  ad  septentrionem  procedat,  tunc 
orientalem  regni  partem  omnem  uno  verbo  sti'ingit. 

In  hoc  ordine  miramur  cur  poeta  Susis  oriundus  in 
adversas  regiones  bis  prodeat  nec  incipiens  ab  imo  fine 
sic  totum  re^^num  usque   ad  contrarium  terniinum  trans- 


gressus  sit,  quo  fere  modo  insulas  Graecas  ut  vidimus 
enumeravit.  Herodotus  populorum  Persicorum  partem  ita 
perlustrat  ut  ab  occidentali  Asiae  citerioris  litoribus  inci- 
piat  et  deinceps  usque  in  Armeniam  et  Matienam  acce- 
dat,  ut  homini  Graeco  maxime  consentaneimi  erat.  Siquis 
obiiciat  poetam  ex  animo  personarum  suarum  loqui  bar- 
barisque  Susa  caput  mundi  visum  esse,  respondendum 
est,  Aeschylum  Persis  suis  plurimis  in  rebus  Graecorum 
mores  et  consuetudines  insinuare  in  divinisque  rebus  suam 
sequi  religionem. 

Nonniliil  ad  illum  ordinem  explicandum  pertinere 
puto,  quid  rationis  inter  Hecataeum  et  Aeschylum  exstite- 
rit  inquirere;  qua  de  re  ni  fallor  primus  Dielsius  egit, 
qui  ex  consensu  locorum  quorundam  alterum  ex  altero 
haerere  collegit. '^) 

Stephanus  Byzantius  s.  v.  ]\'h]dia  hoc  refert:  XatQa 
ralg  KaGuiaig  Tcaoa/Muevitj  TcvlaLg'  E'/.arawg  ^^aur  aitl 
Mr^dov  vlov  Mr^deiag.  Hunc  Medum  barbarorum  terram 
subegisse  pugnaque  contra  Indos  facta  cecidisse  in  Apollo- 
dori  (quae  vocatur)  bibliotheca  19,  27,  traditur.  Heca- 
taeum  autem  artis  etj^mologicae  studiosissimum  fuisse 
constat,  (cf.  Diels  1.  c.  p.  441),  ita  ut  ex  hoc  mutuati  vide- 
antur  esse,  de  Medi  gestis  fatisque  illa  quicunque  compo- 
suerunt  (fr.  171  M.).  Poetas  qui  fuerint  ante  Hecataeum 
cum  de  Medea  liberisque  eius  agerent  nihil  de  Media 
terra  cogitasse  Pausaniae  loco  satis  probatur  (II  3,  7), 
quo  primum  narratur  secundum  Herodotum  (VH  62) 
Medeam  Athenis  in  Asiam  fugientem  homines  illos  ex  se 
Medos  nominasse,  filium  autem  illi  fuisse  nomine  Medum; 
deinde  HeUanicum  eum  filium  appellasse  Pol>T{:enum.  Non 
dubium  videtur,  quin  Hellanicus  hoc  in  ciirmine  quodam 
epico  invenerit,  in  quo  de  terrae  nomine  nihil  dictmn  esse 
potest.  Tunc  ad  poetica  testimonia  transitur  primumque 
Naupactia  citantur  carmina,  in  quibus  duo  fiJii  nominati 
sunt,  Mermerus  atque  Pheres,  quorum  alt^r  a  leone  la- 

ceratus  sit.  Cinaethonis  postremo  mentio  fit,  qui  Medum 
et  Eriopin  Medeae  filios  appellet:  Tciqcto,  6k  ig  zovg  TtaUag 
ovds  TOVTii»  Ttsnoirjueva  eoviv.  Non  affertur  Hesiodus  qui 
(tlieog.  1000)  Medeae  lilium  fuisse  dicit  Medeum,  quem  in 
montibus  Chii'on  erudivisset.  Itaque  poetae  nihil  de  ety- 
mologia  illa  attulisse  videntur,  sed  Hecataeum  primum 
eam  protulisse  ex  his  efficitur.  Quodsi  Pindarus  iam  01. 
76,  3,  Persas  ^lrtdeiovg  appellat  (Pyth.  I.  78),  ipse  Heca- 
taeum  videtur  legisse.  —  lam  vero  Aeschylus  in  Persis 
Dareum  ex  inferis  redivivum  inter  alia  iDriores  reges  Per- 
sarum  enumerantem  facit.  Quorum  cum  primum  Medum 
fuisse  dicat  (756),  verisimillimum  videtur,  haec  ex  Heca- 
taeo  sumpta  esse.  Athenaeo  teste  (X  480  C. ,  447  C.) 
Hecataeus  primus  narra\4t  AegjT^tios  hordeaceum  vinum 
bibere.  Aeschylus  autem  cum  in  Supplicibus  se  id  nosse 
significet  his  verbis  (919): 

alX'  aQoevdg  roi  zrjgde  yrjg  olvJ^toQag^ 
evQT^oev    ov  ^tivovrag  l/.  y.Qid^wv  ue&v, 

quos  rex  Pelasgus  Aeg\T)tiorum  praeconi  dicit,  ab  Heca- 
taeo  iterum  pendere  videtur.  Herodotus  autem  H  77 
Hecataei  verba  accuratius  expressit.  ^)  Praeterea  tradit 
ille  (fi\  133)  Paeones  Thraciam  incolentes  [-iQVTov  djto 
Tiov  y.Qid^cdv  y.al  TtaQa^iiqv  dito  yAyyjQOv  bibisse.  Quo  loco 
Hellanicus^)  usus  videtur  esse,  qui  Thraces  ^qZtov  k/.  /.ql^iov 
hausisse  testatur.  Aeschylus  igitur  ex  Hecataeo  didicisse 
potest,  quae  in  Lycurgo  satyrico  expromit: 

y.ax  Tiovd    ejtLveg  (^qvtov  lcjyyaivojv  XQOVO) 
y.al  ^  os{.ivoy.67ZTei  tovt    iv  avdQeia  OTeyr].^) 

Lycurgus  Edomim  Thracum  rex  erat,  Hecataeus 
illa  de  Paeonibus  Thracibus  tradiderat,  ex  qua  re  conii- 
cere  liceat,  Aeschylum  priusquam  fabulam  componeret, 
non  solum  de  argumento  quae  scripta.  extabant  legisse, 
sed  etiam  de  terrarum  et  hominum  natura,  quos  descri- 
bendos  sibi  proposuerat,  Hecataeum  consuluise,  cum  non 

ignoraret  quantopere  taliiim  rerum  doctrina  hominibiis 
suae  aetatis  probaretiir. 

Stephanus  Byzantius  v.  ^iiihQvol  hunc  populum  He- 
cateo  teste  a  Libyrno  oriundum  esse  profert.  Eum  naves 
Lib}Tnicas  et  ^iavdcrjv  vestimentum  invenisse  addit.  Muel- 
lerus  (F.  H.  G.  I  fr.  Gl)  dubitat,  utrum  omnia  quae  Ste- 
phanus  v.  c.  profert,  Hecataeo  tribuenda  sint  an  prior 
pars  quae  sit  de  LibjTuo  eponymo  sola.  Sed  ne  illa  qui- 
dem  ab  eius  stiLo  aliena  sunt,  semperque  Graeci  qua 
quaeque  civitas  arte  praestabat,  eius  inventionem  ipsi  con- 
ditori  aut  alicui  ex  eius  propinquis  attribuere  vetustissi- 
mis  maxime  temporibus  consuerant,  veluti  Thesei  Cha- 
rondae  Zaleuci  Mariandyni  exempla  docent,  Quare  nescio 
an  iure  illa  de  mandye  Hecataeo  tribuantur.  lam  vero 
Aeschylus  in  fragmento  quodam,  quod  cuius  tragoediae 
sit  ignoratur  (fr.  354  Nauck),  hoc  dicit:  yti(ivQviy%  jniiiiriaa 
fxavdvr^^  y^ixiov.  Cogitandum  est  Hecataeum  non  tam  bre- 
viter  quam  Byzantinum  de  rebus  illis  eglsse,  sed  e  more 
suo  diligentius  eas  descripsisse.  Aeschylus  autem  versu 
illo  de  mandye  ita  loquitur  quasi  formam  eius  nosset  et 
notam  civibus  suis  putaret,  Quae  notitia  nisi  ex  logo- 
grapho  undenam  demanarit  difficile  est  intellectu. 

Herodotus  H  77  Aegyptios  in  duas  partes  dividit: 
„ot  uh  tieqI  t^v  GTtsiQOLUvrjV  ^XyvTtxov  olyJovai,  —  —  oi  6s 
£v  toIgl  eleGL  /MToiyri^tvoi.  In  Aeschyli  autem  Persis  (v.  40 sq.) 
k?.£iOjjdTai  vatuv  SQaTaL  deivol  Ttlr^d^og  t'  dvdQid^f.ioL  afferuntur. 
Herodotus  de  navibus  illorum  paludes  incolentium  multus 
est  et  nomen  earum  ^fjaQig^'  profert  (II  96;  VHI  98; 
III  126).  Quid  veri  similius  est  quam  Hecataeum  quoque 
de  re  navali  Aeg}ptiorum  paludes  incolentium  egisse? 
Sed  baridis  nomen  apud  eum  iam  extitisse  apparet,  cum 
(Pers.  551,  1046.  Suppl.  805,  841,  849;  cf.  Mus.  Ehen.  41,  1) 
Aeschylus  non  uno  loco  eas  appellet.  Quod  nomen  si  notum 
fuisset  omnibus,  Herodotus  non  tam  diligenter  explicasset 
(1.  c).  Aeschylus  autem  ut  multa  nomina  barbara  hoc  quoque 

usurpavit  et  versibiis  suis  inseruit.  \4ii(fiGToorfov  appellat 
bariii  (Suppl.  849)  ut  descriptionis  aliquid  ei  praesto  fuisse 
appareat  si  non  tam  copiosae  qualem  Herodotus  profert, 
tamen  satis  distinctae  (Her.  H  96). 

Dielsius  (1.  c.)  fabulam  de  Helena  in  Aegypto  detenta 
illam  iam  ab  Hecataeo  narratam  esse  docet,  cuius  rei 
multa  ex  fragmentis  eius  testimonia  aftert,  inter  alia  t6- 
nov  hUvsiov,  qui  TtEol  rw  Kavojiioj  situs  sit  (fr.  '288).  Sed 
facile,  ni  fallor,  fieri  poterat  ut  similitudine  vocabulorum 
Helenae  nomen  et  eae  voces,  quae  cum  tloQ  compone- 
bantur,  confunderentur.  Sive  Graeci  qui  regiones  illas 
Aegypti  incolebant,  Helenam  adhibebant,  praesertim  cum 
crederent  eam  ibi  versatam  esse,  sive  Hecataeus  ipse 
more  suo  critieo  de  verbi  stirpe  disseruit,  consentaneum 
est  discerni  non  posse.  Sed  tales  voces  contemplati 
fXeioyevrig  e^^eiorouog  f-lEwg  f-Xiviov  aliaque  non  dubitarim, 
quin  tale  quid  fieri  potuerit.  Affirmatur  vel  potius  orta 
est  haec  suspicio  ex  loco  Cjuodam  Aescliyleo  quo  ludit 
mirum  in  modum  in  Helenae  nomine.  In  Agamemnone 
legimus  hoc  (664  sqq.) 

lav  6oQi'/aiii[joov  aiicpLVEi- 
y.r^  ^    "EXivaV  inel  TCQEnovTiog 
f-Xivavg  {-'?.avdQog  VXiTCToXig 
— trtXEVOE. 

'EXivavg  sive  dorice  cum  aliis  scriptum  'EXivag  non 
dissimilis  est  illi  hXivEiog.  Itaque  coniecturam  periclitatus 
sim,  apud  Hecataeum  aliquo  modo  de  nominis  IXivEiog 
zorvog  origine  quocumque  loco  dissertum  esse  vocemque 
ilLam  cum  Helenae  nomine  per  etymologiae  temeritatem 
coniunctam  esse.  Cuius  artificii  memoriam  Aeschylo  in- 
liaesisse  in  choroque  illo  de  Helena  conscribendo  animo 
euis  obversatam  esse  puto.  Non  dissimilis  nominum  con- 
fusio  accidit,  cum  Thonis  urbs  ad  ostium  Mli  Canobicum 
sit.a  cum  Thone  qui  in   Odyssea  {d  228)   est,   ita   confun- 


•deretur,  iit  ab   historicis   quibusdam  rex  vel  praefectus 
Aegypti  effingeretur. ') 

INIultis  locis  Aeschylus  rerum  Aegyptiacarum  notitiam 
€xpromit  et  pleraque  de  his  Hecataei  Libyae  deberi  puto. 
De  terrae  natura  (Suppl.  3)  de  vestitu  hominum  (ib.  224, 
269,  685,  719)  de  numinibus  (ib.  860,  889)  de  victu  (ib.727) 
de  moribus  (ib.  357)  poeta  verba  facit^).  In  Prometheo 
(811),  Aegy])tum.tQ  iyojvov  xd-ova  NeilcZr  iv  ai>^el\sit:  sic  eam 
appellare  poterat  is  q^ii  non  totum  regnum  ultra  Thebas 
patentem  sed  solum  delta  spectabat;  in  ipsa  valle  Nili 
vox  illa  locum  non  habebat.  lam  vero  legimus  in  se- 
cundo  libro  Herodoti  (c.  15)  Jonum  sententia  delta 
solum  fuisse  Aegyptum.  Jones  autem  illos  quosnam 
cogitaverit  Herodotus  inter  viros  doctos  dubium  non  est: 
spectari  iUo  loco  sicut  tot  aliis  eiusdem  libri  Hecataeum 
ab  omnibus  conceditur.  Nihil  addendum  est,  nam  con- 
sentietur,  puto,  ab  omnibus  iterum  exemplum  extare,  quo 
Aeschylum  ex  logographo  suo  didicisse  manifestum  sit 
(cf.  adn.  7).  —  Sunt  quidem  quibus  discrepent  illi,  velut 
de  causis  intumescentis  Nili.  ■')  Herodotus  (II  20  sqq.) 
tria  profert  arbitria:  quarum  primum  Thaletis  est  (cf. 
DielsiiDoxogr.  p.  226  sqq.).  'H  de  heQri  avenioTrif.iovBoreQri  (xiv 
ioTL  Trig  X€Xeyf.ievrig,  loyto  de  elTielv  S^covf.iaoicoTaQrj'  ri  leyei 
cLTro  Tov  'Q7.eavov  yr^v  jteQi  Ttaoav  Qeeiv.  Jam  vero  irridet 
alio  loco  (IV  36.)  similibus  verbis  yr^g  neQiodovg  yQcixpavTag 
Tcollovg  rjSr^,  y.al  ovdiva  voov  eyovcojg  e'§riyr^O(xuevov,  ot  'Qzea- 
vov  TB  Qtdvva  yQctcpovOi  TceQi^  tt^v  yrjv  'atX.  Quibus  Hecatae- 
um  imprimis  stringi  certum  est.  Quare  verbis  eisdem 
fere  illo  loco  usus  eundem  ni  fallor  significat.  Habemus 
igitur  Hecataei  de  incremento  Mli  sententiam.  Tertiam 
Anaxagorae  de  nive  tabescente  sententiam  (Diod.  I  38) 
profert  fll  22)  maxime  tunc  temporis  omnibus  acceptam. 
Non  solum  Euripides  eam  profitetur  (Hel.  1  sqq.,  fr.  230), 
sed  etiam  Aeschylus  duobus  locis  (Suppl.  542  sqq.  fr.  293).  ^^) 
Itaque  Anaxagoream  professus   sententiam   discrepat  ab 


Hecataeo,  Tamen  liac  re  niliil  efficitur  contra  illam 
opinionem,  nam  Anaxagorae  liber,  in  quo  de  Nilo  locus 
ille  legebatur  post  01.  78,  1  (468  7  a.  Chr.  n.)  editus  vide- 
tur  esse,  (Mar.  Par.  01.  78,  1.  Plin.  n.  li.  II  149)  quo 
tempore  priscus  ISlilesii  liber  dudum  talibus  de  rebus  iam 
non  consulebatur;  praeterea  poeta  de  terris  et  incolis, 
neque  vero  de  remotioribus  eiusmodi  rebus,  quibus  per- 
spiciendis  philosophi  operam  darent,  Hecataeum  suum 
adibat.  Necjue  recte  iudicetur,  quod  in  ima  re  ab  eo 
dissentiret,  qua  plurimi  tunc  homines  dissentirent,  ut 
Herodotus  (II  22)  testatur,  fieri  propter  id  non  potuisse, 
ut  permultis    tamen    aliis  rebus  eius    vestigia  premeret. 

Non  maioris  momenti  est  quod  Aeschylus  Promethe- 
um  (844)  et  Danai  filias  (Suppl.  299)  de  Canobo  urb& 
loquentes  facit,  cum  Hecataeus  eam  a  Menelai  guberna- 
tore  nominatam  esse  tradat.^O  Neque  vero  ignoratur 
posteriorem  Danao  Menelaum  fuisse.  Aetatum  differen- 
tias  iUe,  ut  poeta,  non  valde  curabat.^-) 

Hecataeus  (fr.  350)  Themiscyram  planitiem  ctno  yadi- 
air^q  f.axQi  GEQucodovTog  pertinere  dicit.  Cuius  loci  memo- 
ria  Aeschylo  obversata  videtur  esse,  cum  Amazonum, 
sedes  ipsis  illis  regionibus  non  esse,  sed  futuras  esse  ex- 
poneret  (Prom.  721  sqq.).  Quo  loco  cum  tempora  tam 
diligenter  distinguat,  quod  ad  personas  suas  ibi  nihil 
omnino  pertinet,  scriptoris  cuiusdam  fidem  eum  sequi 
suspicio.  De  genealogiae  quodam  auctore  potissimum 
cogitandum  est.  Totius  autem  illius  enarrationis  tenor, 
qua  Prometheus  Joni  viam  perpetrandam  describit,  magis 
historicum  quam  epicum  fontem  resipit.  Praeterea  in  ea 
descriptione  v.  724  novzov  ^aXjiivdriaaia  yrdd-og  commemo- 
ratur,  quae  vox  versui  hexametro  non  inseri  potest,  cum 
brevis  v  inter  duas  longas  syllabas  posita  sit.  ^^)  Non 
dubito  igitur,  quin  in  hac  quoque  narratione  Aeschylus 
a  logographo  pendeat  quem  de  eadem  re  verba  fecisse 
ex  loco,  de  quo  supra  dictum,  videmus.    Quae  Herodotus 

(IV  110)  de  itinere  Amazonum  tradit,  admodum  refra- 
gantur  narrationi  Aeschyleae,  nam  hic  tradit  Amazonibus 
meridiem  versus  procedendum  fuisse,  Herodotus  autem  a 
Thcrmodonte  septentrionem  versus.  Qua  re  opinio  nostra 
irrita  non  fit.  Neque  enim  priorem  quendam  in  his  scri- 
ptorem  Herodotus  exprimit,  cum  tam  copiosus  sit  de  ea 
re,  ut  neminem  antea  eadem  narrasse  colligere  possimus, 
nisi  forte  credis  a  se  ipsum  illic  descivisse.  Veri  similli- 
mum  est  istas  narrationes  eum  a  Graecis  Ponticis  audi- 
visse  schedisque  suis  commisisse.  Immo  elucet  ante 
Herodotum  aliam  de  Amazonibus  traditionem  vulgatam 
fuisse,  quam  ille  impugnare  et  abolere  videtur.  Cui  autem 
obloquitur  libentius,  quam  Hecataeo?  Quare  hinc  quo- 
que  causa  nostra  confirmatur.  Ante  Herodotum  ea  fa- 
bulae  versio  plurimum  valebat,  quam  Hecataeus,  ni  faUor, 
ex  Amazonia  vel  Theseide  carmine  epico  mutuatus  suae 
rationi  accommodaverai  Eandem  narrationem  secutus 
est  Aeschylus,  qui  cum  nonnumquam  cum  Amazonia  illa 
consentiat,  fieri  potest  ut  non  ipsum  carmen  sed  logo- 
graphi  eius  excerpta  exprimeret.  Sed  haec  parimi  certa. 
Quod  si  verum  vel  veri  certe  simile  esse  fatearis  Heca- 
taeum  inter  fabulares  fuisse  Aeschylo  auctores,  eo  minus 
negabis  eundem  propter  periegesin  consultum  esse  ab 
Aeschylo.  In  quo  genere  est  ille  de  provinciis  locus,  ad 
quem  longa  sed  necessaria  ambagine  redeam.  Sed  prius- 
quam  Graecorum  monumenta  conferamus,  age  inspiciamus 
barbaroi-um  qualia  insculpta  videmus  ab  ipso  Dareo  in 
monte  Behistano  de  provinciis  regni  Persarum.  Hinc 
enim  dubito  an  fructus  aliqui  huic  rei  sit  percipiendus. 
Tres  inscriptiones  repertae  sunt  quarum  explicatio  Eaw- 
linsonio  Burnoufio  Lassenio  aliis  debetur  de  quibusque 
pauca  si  videtur  nunc  exponentur.  ^^j  (^^f  tab.) 

Prima  Dareus  provincias  sibi  subactas  hoc  ordine 
dinumerat  (1.  c.  p.  5):  Persiam,  Susianam,  Babylonem, 
Ajssyriam,  Arabiam,  Aegyptum,   eos  qui  mare  accolunt, 

Spardam  (i.  e.  Sardes),  Joniam,  Mediam,  Armeniam, 
Cappadociam,  Parthiam,  Drangianam,  Ariam,  Clioa- 
rasmiam,  Bactriam,  Sogdianam,  Gandariam,  Sacas,  Satta- 
gydas,  Arachosiam,  Macas,  viginti  tres  gentes. 

Consentit  haec  inscriptio  cum  Aeschylo,  cum  incipiat 
a  Persia  Susisque,  deinde  sicut  hic  in  Aegyptum  se  con- 
vertat,  post  eodem  modo  per  mare  transeat  in  Asiam 
citeriorem  itaque  medium  in  regnum  revertatur;  una  in 
re  tamen  discrepat  a  poeta,  cum  Bahyloniam  initio  afferat, 
quam  ille  postremo  partis  eius  loco  commemorat.  Qua 
de  re  infra  dicetur.  Non  aliter  iam  orientahs  regni  pars 
exponitur  neque  vero  tam  breviter  quam  apud  illum,  sed 
eadem  qua  priora  nominum  ubertate.  Regnum  totum 
in  duas  partes  divisum  videmus,  occidentalem  et  orien- 
talem.  IUam  iterum  partiri  natura  cogit  ipsa  mari  in- 
terfluente,'  omnibusque  in  inscriptionibus  haec  divisio  ex- 
tat.  Sed  eorum,  a  quibus  illae  tabulae  compositae  sunt, 
interfuisse  ni  fallor  videtur  quam  maxime  pariter  et 
aeque  singulas  regionum  partes  inter  se  disponere.  In 
orientali  enim  parte  communis  inscriptionum  divisio  ser- 
vata  videtur  iterumque  regionum  naturam  in  causa  fuisse 
puto  finemque  terrarum  ilhirum  fuisse  Paropamisum  mon- 
tem,  qui  dirimit  Indos  a  septentrionali  Asiae  parte. 

Ad  alteram  inscriptionem  Persepoli  repertam  transi- 
mus  quae  provincias  enarrat  hoc  modo  (1.  c.  p.  47  sq.): 
Susianam,  Mediam,  Babylonem,  Arabiam,  Assyriam, 
Aegyptum,  Armeniam,  Cappadociam,  Sardes,  Graecos 
continentem  et  insulas  incolentes,  hasque  terras  orien- 
tis '  ■') :  Sagartiam,  Parthiam,  Drangianam,  Ariam,  Bactriam, 
Sogdianam,  Chorasmiam,  Sattagydas,  Arachosiam,  Sacas, 
Macas. 

Cum  priore  haec  inscriptio  consentit  in  phirimis,  pri- 
mam  partem  a  Susis  ad  Aegj^tum  pertinentem  ex- 
hibet  eandem  fere.i")  Secunda  vero  parte  difficihus  est 
dignoscere  quid  sibi  vohierit  inscriptionis  auctor.    Nam 

in  Persepolitana  post  Aegyptnm  in  ipsam  Persiam  redi- 
tur  inde  directa  via  per  Armeniam  et  Cappadociam  ad 
Graecos  continentales  et  insulanos.  In  Bebistana  (B)  ordo 
turbatus  est.  Insulae  maris  mediterranei  priori  parti 
subiungendae  videntur,  Media  partis  secundae  debebat 
initium  esse.  Ordinem  huius  partis  depravatum,  non 
genuinum  et  consulto  esse  ita  comparatum  inde  quo- 
que  perspicitur,  quod  Jonia,  sicut  in  omnibus  inscrip- 
tionibus,  post  Sardes  affertur  (p.  5,  47,  51).  Qnare  nihil 
mihi  sumpserim,  si  Sardes  et  Joniam  post  Cappa  do- 
ciam,  quae  duodecimum  ordinis  locum  tenet,  ponendas 
fuisse,  sed  errore  quodam  inter  insulas  illas  et  jNIediam 
intercalatam  esse  puto.  Qua  ratione  P  et  B  plane  fere 
concinunt.  —  In  orientali  parte  inscriptiones  non  ita  con- 
sentiunt  inter  se,  quae  res  explicari  potest,  cum  eas  regiones 
Paropamiso  non  tam  certo  discerni  cogitamus,  quam  illas 
mari. '")  Tamen  hic  quoque  multa  cougruunt  terraeque 
proferuntur  eadem  fere  serie.  Non  aliter  de  quarta  paite 
iudicandum  est,  sed  hic  ordines  magis  discrepant,  terrae 
sunt  eaedem. 

Accedit  tertius  tituhis  repertus  ad  Persepolin  qui 
locus  appellatur  Naqs-i-Rustam  (=  NRa:  Spieg.),  qui 
postremis  annis  Darei,  sed  ante  pugnam  Marathoniam 
videtur  insculptus  esse  (1.  c.  p.  102).  Regiones  hoc  modo 
profert  (p.  51):  Mediam,  Susianam,  Parthiam,  Ariam,  Bac- 
triam,  Sogdianam,  Chorasmiam,  Drangianam,  Arachosiam, 
Sattagydas,  Gandariam,  Indiam,  Sacas,  Babylonem,  Assy- 
riam,  Arabiam,  Aegj^ptum,  Armeniam,  Cappadociam,  Sar- 
des,  Jones,  Scythas  transmarinos,  Scudras  (?),  Jones 
„qui  coronas  gerunt"  sequuntur  dubia  nomina  quattuor: 
Putiya,  Kushiya,  Maciya  Karka  (1.  c).  Coniecturas 
variorum  Spiegelius  collegit.  Hic  multo  recentior  titu- 
lus  magnam  partem  terrarum  quam  illi  non  habent 
affert.  Eodem  temporis  intervallo  discrepantia  maior  ex- 
plicari  potest,  quae  de  universo  ordine  exstat.     Nam  in 

hoc  ab  ortu  solis  ad  occasum  pergitur.  Ceterum  in  sin- 
gulis  partibus  ipsis  mirum  in  modum  B  et  P  cum  NRa 
congTuunt.  A  ]\Iedis  et  Susianis  ordiuntur.  (in  B  ut  vide- 
ramus  Media  secundae  parti  praeposita  est).  Tum  NRa 
regiones  trans  Paropamisum  et  cis  sitas  easdem  fere  quas 
illi  praebet.  Ad  occidentem  conversus  Babylonem  pri- 
mum  nominat,  tunc  omnia  fere  quo  supra  vidimus  or- 
dine  componit,  in  Asia  citeriore  tamen  et  in  Europa 
plui"es  populos  affert,  quam  superiora  monumenta.  Omnes 
igitur  Susianam  primo  vel  secundo  loco  nominant,  sicut 
Aeschylus.  Apponitur  Media  quam  B  solus  postea  pro- 
fert.  Aeschylus  quoque  Agbatana  secundo  loco  ponit. 
P  solus  Sagartios  habet,  tum  omnes  Parthos. 

In  B  et  P  sequitur  Drangiana,  quam  NRa  collocat, 
ubi  transit  ad  occidentalem  partem.  Paropamisus  illis 
locis  minus  alte  et  abrupte  se  tollit,  ut  fines  terrarum 
complures  in  modos  ibi  disponere  liceret.  Porro  conci- 
nunt  omnes  in  Bactria  Sogdiana,  Chorasmia,  B  solus 
Chorasmiam  illis  duabus  anteponit.  ^*)  Si  iudicare  licet 
ex  his,  facere  non  poterimus,  quin  communem  fontem 
tribus  his  tabulis  fuisse  statuamus. 

In  NRa  igitur  Drangiana  insequenti  parti  transitionis 
causa  praeponitur,  qua  regiones  cis  Paropamisum  sitae 
continentur.  Deinde  de  terris  quas  afferunt  omnes  fere 
concinunt,  de  ordine  non  plane  concinunt.  ^^) 

Tunc  ad  occidentem  transitur,  ubi  tres  tabulae  unam 
fere  speciem  praebent.  Quarta  quoque  de  parte,  qua 
gentes  Asiae  citerioris  afferuntur  singularis  omnium  con- 
sensus  extat,  si  concedimus,  ordinem  quem  B  habet  supra 
dicto  ordine  corrigendum  esse. '^") 

In  omnibus  regnum  ita  divisum  videtur,  ut  in  occi- 
dentalem  et  orientalem  partem  dirimatur.  Harum  utraque 
dividitur  iterum  sive  mari  sive  monte.  Tituli  antiquiores 
duo  prius   occidentalem  partem  describunt,    novissimus 


—     13     - 

orientalem.  In  reliquis  permire  consentiunt.  Aut  fallor 
egregie  aut  omnes  hae  inscriptiones  uno  de  fonte  derivatae 
sunt.  Qui  qualis  fuerit  si  volemus  indagare,  primum  con- 
siderare  necesse  est,  Dareum,  quo  auctore  conscripta  sint 
illa,  tamen  ipsum  ea  perscribere  dignaturum  non  fuisse. 
Quare  aulicis  quibusdam  tribuenda  videntur  de  quibus 
certiora  investigare  difficillimum  est.  Summa  eos  apud 
regem  auctoritate  floruisse,  quibus  tale  munus  mandare- 
tur,  in  aperto  est.  Tabula  provinciarum,  ex  qua  illae 
inscriptiones  sumebantur,  permagni  momenti  videtur  fuisse, 
cum  ex  ea  describi  titulos  consentaneum  et  necessarium 
esset.  Provinciae  autem  ea  maxime  ratione  ordinatae  in 
ea  erant,  ut  viae  significarentur,  quibus  e  media  regni 
sede  facillime  per  marium  et  montium  obstacula  ad  ex- 
tremos  usque  fines  omnium  partium  perveniri  posset. 
Constat  autem  reges  Persarum  et  antea  Medorum  per 
totum  regnum  exploratores,  qui  regem  de  omnibus  quae 
ubique  accidissent  continuo  certiorem  facerent,  praeterea 
legatos,  qui  vectigalia  conferrent,  mittere  solitos  esse.-^ 
Dareum  hoc  maiore  studio  arripuisse  nec  immerito  cau- 
ponem  a  Persis  appellatum  esse  ex  his  quoque  cognosci 
potest.  Nisi  cbartas  geograpliicas  ante  tabulam  Anaxi- 
mandri  barbaris  iam  fuisse  supponemus,  (qua  de  re  nihil 
ex  silentio  monumentorum  colligi  potest)  computos  quos- 
dam  regionum  existere,  quibus  illa  terrarum  et  legationum 
administr^tio  moderanda  esset,  necesse  erat.  Eiusmodi 
fons  titulorum  eorum  fuerit.  Quodsi  discrepantiae  inter 
suigulas  quaedam  inveniuntur,  sciendum  est  non  omnes 
provincias  in  illis  titulis  enumerari  sed  maximas  eligi, 
regni  statum  autem  variis  temporibus  per  expugnationes 
et  bella  mutatum,  denique  fieri  potuisse,  ut  tabularum 
auctores  consulto  quaedam  suo  Marte  aliter  componerent 
atque  in  fonte  suo  legebant.  Tales  autem  tabulas  non 
modo  Susis  fuisse,  sed  etiam  apud  singulos  satrapas  quis 
neget?    Per  hos   autem  nescio   quibus  ambagibus  etiam 

ad  cognitionem  Graecorum  Asiam  incolentium  ea  pene- 
trasse  verisimillimum  est. 

lam  tandem  redimus  ad  Aescliylum  ipsum.  Easdem 
apud  eum  quattuor  partes  videmus.  Ipse  quoque  regnum 
nun  ad  librae,  sed  ad  perpendiculi  rationem  partitur  prius= 
que  sicut  B  et  P  occidentalem  partem  profert.  Orientalem 
autem  paucis  verbis  expedit,  quasi  barbaram  nominum 
molem  horrens.  Una  re  discrepat,  quod  Babylonem  poste- 
riore  loco  citat,  qua  de  re  infra  agetur.  Aliquis  rationis 
inter  illas  inscriptiones  et  lianc  Aeschyli  parodon  inter- 
cedere  contenderim.  Quae  qualis  fuerit,  ex  eis,  quae 
priore  parte  huius  opusculi  demonstrabam  di\dnari  po- 
test.  Divinantibus  autem  ecce  succurrit  Herodoti  hic  lo- 
CUS.:  '^E/MTaiog  o  loyoTtoiog  jiQ&ra  /uiv  ovy,  l!a  Ttoltuov  [^aoiXii 
Twv  IJeQGuJv  avaiQeead-ai  '/.aiaXtycov  Tdxe  td^vea  rcdvva  xwv  r^Qye 
JaQUog  y.al  tt^v  dvvafxLv  avToZ  (V  36).  Ex  quo  loco  disci- 
miis  Hecataeum  ante  seditionem  lonicam  Persiam  per- 
migrasse  (simodo  certi  quid  ex  hac  traditione  hicrari 
possumus,  cum  ignoremus  quoad  rerum  veritas  Milesi- 
orum  fama  fucata  sit),  deinde  tabulam  regni  Persici  popu- 
lorum  eum  possedisse,  postremo  copiarum  regis  magni- 
tudinem  compertam  ei  fuisse.  Utut  haec  sunt,  Herodotum 
certe  vix  iUa  tradidisse  credo  sive  relata  ab  lonibus  sive 
a  se  ficta,  nisi  talem  enumerationem  populorum  in  Heca- 
taei  scriptis  extare  vidisset.  Nam  Graecorum  haec  erat 
consuetudo,  quaeiamHerodotitemporibus  observari  potest, 
ut  illustrium  virorum  vitas  cum  eorundem  scriptis  quam 
artissime  conecterent.  Nota  suiit  quae  de  Solone,  Archi- 
locho,  Stesichoro,  Plirynicho  multisque  aliis  narrantur. 
Supra  vidimus  Aeschylum  in  summo  partitionis  ordine 
cvmi  B  et  P  titulis  concinere,  a  NRa  dissentire.  Hic 
autem  ante  annum  quadringentesimum  nonagesimum  ul- 
tima  Darei  aetate  scriptus  est.  Hecataeus  ante  rebeUio- 
nem  lonicam  Asiam  visit;  quare  siquas  tabulas  Persicas 
vel  eanmi  a])oiira|)ha  iuspexit.  non  NRa.  sed  priores  in- 

spexit,  quas  cum  B  et  P  de  ordine  consensisse  veri  simil- 
limum  est.  Noldekius  quoque  taiia  significat,  etsi  ab  hac 
sententia  abhorret. --)  Hecataeus  autem  utrum  Persarum 
monumentis  an  Graecorum  de  eis  traditionibus  usus  sit 
nihil  ad  rem  pertinet.  Ex  reliquiis  paucis  lexicographo- 
rum  nunc  quoque  intellegere  possumus  in  circuitu  terrae 
de  his  rebus  ab  Hecataeo  verba  facta  esse. 

lam  vero  Herodotus  quoque  eiusmodi  indices  habet, 
alterum  in  tertio  libro,  quo  loco  vectigalia  singulis  pro- 
vinciis  imposita,  alterum  ubi  copias  Xerxis  recenset. 
Herodotum  tam  multa  communia  habere  cum  Hecataeo 
Dielsius  (1.  c.)  docuit  ut  de  Hecataeo  agentes  illum  prae- 
terire  non  possimus.  Initium  faciemus  a  copiarum  re- 
censu  (VII  61  sqq.)  quas  non  accurate  ad  terrarum  situs 
perscriptas  esse  non  mirabimur,  cum  in  agmine  ordinando 
situs  terrarum  nullius  momenti  sit.  Eo  pluris  facienda 
sunt  quaecunque  ex  illo  ordine  in  acie  Persarum  conser- 
vata  esse  videmus:  Primum  locum  tenent  Persae  Medi 
Cissii  sicut  in  inscriptionibus  et  apud  Aeschylum.  Deinde 
orientalis  partis  incolae  prius  afferuntur  (c.  61 — 70),  postea 
occidentalis  (71 — 79),  postremo  loco  xa.  vr^ouoxiAa  ed-vea 
rd  i/,  tTjg  aQid^Qr^g  d-aXdoor^g  f-n6f.ieva  (c.  80).  In  hoc  Hero- 
dotus  cmn  novissima  inscriptione  NKa  consentit,  cum  in 
prioribus  ab  occidente  sole  initium  fiat.  Intra  singulas 
partes  terrarum  ordo  non  semper  servatus  est,  praeterea 
multa  geptium  nomina  proferuntur  quarum  sedes  ubi 
fuerint  plane  ignoretur,  ita  ut  haec  res  accuratius  anquiri 
non  possit.  Quodsi  nos  ad  satrapiarum  enumerationem 
convertimus,  primo  quidem  aspectu  de  ordine  terrarum 
sano  desperabimus.  Primum  Asiae  citerioris  provinciae, 
Syria,  Aegyptus,  Libya,  Cyrene  deinceps  enumerantur 
(IH  90  sq.),  tum  Lidicae  quaedam  nationes  succedunt  (91), 
post  demum  Susa  sequuntur,  nec  quicquam  in  hoc  ordine 
rationis  investigari  potest.  Tamen  accuratius  inspicientes 
filum  Ariadneum   videbimus.     Piimae   satrapiae   ab   ora 

occidentali  Asiae  eodem  ordine  relatae  sunt  quo  (V  49) 
Aristagoras  apud  Cleomenem  Lacedaemonium  secundum 
tabulam  Hecataei  regiones  percurrit,  et  Herodotus  ipse 
paullo  post  (V  52)  viam  regiam  qua  Epheso  ascendatur  in 
Susianam  exponit.  Hoc  enim  ordine  afferuntur  (c.  49—52): 
lonia,  Lj^dia,  Phrygia,  Cappadocia,  Cilicia,  Armenia,  Ma- 
tiene,  Cissia,  Susa.  In  satrapiarum  recensu  multo  plures 
populi  afferuntur,  sed  illis  locis  scriptoris  nihil  intererat 
nisi  viae  directionem  qua  penetrandum  esset  usque  in 
Persiam  breviter  significare.  lam  vero  ICiepertus^»)  In 
illa  itineris  descriptione  nullo  loco  urbes,  sed  solum  flu- 
mina  et  terras  nominari  adnotat.  Herodoti  autem  verba 
exhibet  quibus  ille  tabulam  iUam  terrae  totius  circuitum 
et  mare  totum  et  flumina  omnia  continuisse  dicit  (V  49). 
Quare  Herodotum,  cum  illam  viam  significaret  Hecataei 
tabulam  secutum  esse  numerosque  spatiorum  a  Persis 
compertas  assignasse  existimat,  ut  puto,  sagacissime.  Is 
autem  terrarum  ordo  plane  convenit  cum  eo,  quo  prima 
parte  recensus  illius  copiarum  noster  utitur.  Quare  non 
nimium  mihi  sumpserim,  si  huius  quoque  loci  fontem 
iUam  Hecataei  tabulam  fuisse  conicio.  Quam  quo  con- 
siUo  Herodotus  adhibuerit  satis  inteUigi  non  potest  nisi 
cogitamus  satrapias  in  iUa  tabula  ipsa  significatas  fuisse. 
Herodotus  autem  pauUo  ante  hunc  locum  (V  36).  Heca- 
taeum  in  consiUo  lonum  de  seditione  deUberantium  Taxe 
ed^vaa  TtdvTa  xwv  r^Qxe  JaQelog  y.al  titjv  dbva/,av  avxov  eniune- 
rasse  narrat,^^)  quod  ut  scriberet  Ula  tabulae  ratione  com- 
motum  eum  esse  puto.  Veri  simUe  vero  est  Hecataeum 
iUam  satrapiarum  partitionem  tabulae  commissam  in  Ubro 
quoque  de  circuitu  Asiae  scripto  commemorasse.  Nec 
minus  veri  simUe  videtur  Herodotum  in  his  Hecataei 
descriptione  usum  esse,  cum  Graecum  certe  fontem  ei 
fuisse  perspicuum  sit.  Regiones  enim  ita  recenset,  ut  ab 
occidentaU  parte  procedat  per  Asiam  ad  orientalem,  id 
quod  recedit   a  Persarum  more.^^)    Quae   si   rata  sunt, 

tertii  quoque  libri  lociis  ille  deberetur  Hecataeo  maiusque 
nostrae  opinioni  accederet  testimonium.  Tveque  est  cur 
Hecataeum  in  his  non  adhiberet  cuius  traditio  tot  aliis 
locis  ei  obsoleta  non  videbatur.  Quae  cum  ita  sint,  non 
solum  de  fontibus  Herodoti,  sed  etiam  de  operis  Hecataei 
consilio  discimus  aliquid  et  in  fragmentis  eius  ordinandis 
(quam  rem  Muelleri  opera  nondum  absolvit,)  nescio  an 
illorum  ratio  habenda  sit.  Efficitur  autem  his  Aeschyli 
catalogum  eodem  a  fonte  pendere  a  quo  Herodoti  recen- 
sus  haeret;  ex  utroque  igitur  de  specie  cii'cuitus  illius 
perditi  supplenda  aliquid  cognoscere  nos  posse  videtur. 
Usque  in  Aegyptum  Herodotus  Hecataeum  sequitur, 
tunc  alii  duci  se  committit.  Indicas  gentes  quasdam  affert. 
Tum  Susa,  Cissia,  Babylonia,  Media  sequuntur.  Videmus 
abhinc  eum  et  cum  inscriptionibus  et  cum  Aeschylo  opti- 
me  consentu'e.  Nonne  iure  igitur  suspicamur  inde  ab 
hoc  loco  eum  fontem  quendam  Persicum  exprimere,  cui 
cum  inscriptionibus  illis  Darei  aliquid  propinquitatis  sit? 
Enumerantur  deinceps  Asiatici  populi  non  ordine  iusto; 
sed  partes  nonnullae  eius  dinmnerationis  ita  concinunt 
cum  singulis  partibus  catalogi  copiarum,  ut  priorem  quen- 
dam  catalogum  exstitisse  cogitandum  sit  cuius  ea  propria 
fuerint,  quae  duae  illae  communia  habuerant  et  ex  qua 
illae  quomodocunque  sint  depravatae.  Neque  enim  aliter 
ille  partium  consensus  explicari  fere  potest.  In  utraque 
enim  extant  Moschi  Tibareni  Macrones  Mossynoeci  Ma- 
res  hoc  ordine  ad  terrarum  situm  non  expresso  (v.  Stein, 
ad  ni  94,  5).  De  Parthis  Chorasmiis  Sogdis  in  utraque 
ita  relatis  idem  dicendum  est,  sed  ordini  geographico  non 
repugnant,  etsi  non  plane  eodem  modo  in  titulis  affe- 
runtur.2e)  Multa  praeterea  in  minoribus  partibus  con- 
sentiunt,  quas  omnes  longum  est  afferre.  Unum  addatui': 
III  93  legimus:  (XTto  di  -  -  -  rdiv  ev  r^at  viqaoioi  ol aecvtwv 
Tiuv  iv  tT  igvd^Q^  d^alaoojj  iv  r^fft  Toig  avaOTtdoTovg  YMXeofxi- 
irjvg  Y.aToiy.lLu  (iaoilevQ VII  80:    ra  di  vrioio)Tr/.d 

td^vEtt  ra  h.  TTfi  eQvd^or^g  d-a?MOOi}g  eTtoitieva,  vr^otov  de  ev  rf^ot 
Tovg  avaoTVQOtovg  ■/.aleoi.dvovg  •/.aToiyuLst  ^aoLlevg.  Qiii  verbo- 
rum  concentus  satis  comprobat  eodem  ex  fonte  tabnlam 
utramque  haustam  esse  nec  dubium  videri  potest,  quin 
illa  verba  debeantur  ipsi  Herodoti  auctori.  Quem  Grae- 
cum  fuisse  hominem  nemo  nescit.  Multo  maiorem  eum 
Herodoto  fuisse  aetate  ex  eo  colligi  potest,  quod  avaorta- 
GTOvg  Y.alEO{.ievovg  dicit  Herodotus  quibus  aliis  locis  ava- 
OTtdoTovg  appellat,  V  204,  Y  12,  106,  VI  9,  20,  32,  119, 
y.a?<£OLiivovg  semper  omittit.  Ipsi  vox  illa  iam  usitata  vide- 
batur,  illi  insolentior,  itaque  quasi  excusanda.  Hecataeum 
hunc  auctorem  esse  suspicarer,  praesertim  cum  dva-  prae- 
positio  lonem  virum  illa  scripsisse  significet  (cf.  Stein  ad 
Her.  in  93)  et  illis  maxime  locis  illa  vox  afferatur  quibus 
potissimum  Hecataei  vestigia  vidimus  expressa  quibusque 
ille  ipse  ab  Herodoto  affertur.^')  Sed  prior  pars  enume- 
rationis  Herodoteae,  qua  Asiae  citerioris  provinciae  recen- 
sentur,  nimis  correcto  et  accurato  regionum  ordine  ab- 
horret  a  solutiore  insequentis  partis  laxitate,  ut  nequa- 
quam  uno  de  fonte  possit  utraque  oriunda  esse.  lUam 
autem  Hecataeo  assignandam  credimus.  Uno  de  fonte 
certe  Herodotus  qualicunque  satrapiarum  catalogi  poste- 
riorem  partem  et  totum  copiarum  recensum  hausit.  Diffi- 
cillimum  autem  est  unde  conturbatio  locorum,  ordinis 
illa  utique  ruina  sit  coorta  discernere,  cum  dubium  sit, 
utrum  Herodotus  ea  disturbarit  an  is  ex  quo  Herodotus 
sua  desumpserit.  Totam  libri  tertii  enumerationem  Hero- 
dotum  non  ex  uno  fonte  haurire  potuisse  sed  ex  duobus 
contaminasse  vidimus.  Qua  de  causa  Hecataeum  adhi- 
buerit  non  liquet,  sed  homini  in  Jonia  maxime  noto  et 
plurimam  vitae  partem  ibi  versato  plus  confisus  esse  quam 
alii  cuiquam  putandus  est.  Praeterea  eo  commodo  ute- 
batur,  quod  tabulam  Hecataei  cum  scriptis  eius  conferre 
poterat.  Nec  minus  in  propatulo  videtur  esse  in  illo  pri- 
ore  fonte   de  Asia  citeriore  minus   accurate  actum  esse 

qnam  ab  Hecataeo,  qui,  si  Herodotum  eum  expressisso 
concedimus,  diligentissime  ipsas  has  terras  descripsit.  Si 
cogitamus  a  Persica  quadam  traditione  illum  fontem  peii- 
dere,  facillime  explicatur,  cur  Asia  citerior  in  eo  parum 
diligenter,  Herodoto  certe  quidem,  descripta  esse  vide- 
batur.  Quid  scriptoris  Graeci  interesset  illas  terras  bar- 
baro  stilo  perscriptas  mutuari,  praesertim  cum  optima 
fides  Hecataei  praesto  esset.  Quare  cuicuimodi  fuerit  ille 
fons,  in  Asia  exponenda  Hecataeo  deterior  fuerit  sive 
Graeca  sive  barbara  de  stirpe  prodierit.  Contaminatione 
autem  illa  duarum  traditionum  effici  poterat,  ut  cetera- 
rum  quoque  partium  commutatio  quaedam  esset  neces- 
saria.  Sed  quantum  aliae  rationes,  quantum  error  for- 
tasse  attribuerit  ad  illam  conturbationem  nostram  scien- 
tiam  fugit.  lam  vero  comparatis  illis  Herodoti  locis 
conabimur,  quaenam  natura  communis  eorum  fontis, 
qualis  in  hoc  ordo  regionum  observatus  sit  indagare,  ut 
hinc  quoque  colligamus,  non  Hecataeo  sed  posteriori 
cuidam  hoc  tribuendum  esse: 


Her.  HI  91  sqq. 

VH  61  sqq 

Susa,  Cissia 

Persae 

Babylon  Assyria 

Agbatana  et  cetera 

Medi 

Media 

Cissii 

Paricaijii  aliaeque  gentes 

ignotae.    Caspii  Pausicae 

PantimathiDaritae,  (quos 

Hyrcanii 

Steinius  ad  III  92,  6,  Hyr- 

caniae  originis  esse  putat. 

Ass^n^ii 

Bactriane 

Bactri. 

Assyria  in  utraque  tabula  falso  disposita  videtur,  in 
priore  ante  Mediam,  in  hac  post  Hyrcaniam;  ante  Hyr- 
caniam  eam  coUocandam  fuisse  in 

potest  ex  inscriptionibus.  Abhinc  magis  inter  se  diver- 
o-unt  nec  accurate  singula  conferri  possunt.  In  satrapiis 
enumerandis  ita  pergit  Herodotus,  ut  Asiae  ulterioris  re- 
D-iones  porro  percurrat  usque  ad  satrapiam  sextam  deci- 
mam.  Tunc  subito  transit  ad  septentrionales  regni  partes 
in  sequentibus  duobus  praefecturis;  hos  enim  affert:  Ma- 
tienos  Saspires  Alarodios  Moschos  Tibarenos  Macrones 
jNIossynoecos  Mares.  Hos  autem  in  septimo  libro  protu- 
lerat  inter  populos  Asiae  citerioris.  Tunc  postremo  loco 
sequuntur  Indi.  Medii  autem  inter  Asiae  descriptionem 
ex  Hecataeo,  ni  fallor,  expressam  et  posteriorem  partem, 
quae  incipiat  ab  Indis,  interpositi  sunt:  Sattagydae  Gan- 
darii  Dadicae]  Aparytae.  Sattagydae  in  Persicis  titidis 
semper  una  cum  Arachosiis  enumerantur  (Stein  ad  IH 
91,  17).  In  titulo  antiquissimo  B  India  non  affertur,  sed 
intra  regiones  illas  enumerantur  jNIaka,  quae  regio  non 
in  NKa.  In  P  videmus  hunc  ordinem:  Sattagj^dae  Ara- 
chosii  Indi  Gandarii;  in  NRa:  Arachosii  Sattagj^dae 
Gandarii  Indi.  Praeterea  in  B  ante  gentes  quas  attuli- 
mus  has  videmus  enarratas:  Parthos  Sarangos  Arios 
Chorasmios  Bactros  Sogdos;  in  P:  Parthos  Sarangos 
Arios  Bactros  Sogdos  Chorasmios;  in  NRa:  Parthos 
Arios  Bactros  Sogdos  Chorasmios  Sarangos  ita  ut  veri 
simillimum  videatur,  apud  Herodotum  quoque  Sattagydas 
ceterasque  gentes  illas  post  satrapiam  vel  X^T  vel  XVIH 
locum  habuisse,  hos  autem  statim  Indos  secutos  esse. 
Haec  loci  mutatio  qua  de  causa  sit  orta  perspici  non 
potest,  graviorem  eam  fuisse  non  puto,  fortasse  errori 
cuidam  Herodoti  tribuendam.  Adhuc  ille  de  orientali 
parte  egerat,  restabat  occidentalis.  Hanc  autem  ex  alio 
fonte  supplevit;  sed  non  omnia  legebat  in  hoc  fonte,  quae 
praebebat  alter,  itaque  quae  supererant,  ut  extabant,  in 
fine  recensus  apposuit,  satis  indigne  quidem,  iUis  minori- 
bus  gentibus  Ponticis.  Quod  ut  corrigeret,  Indos  iUis 
antepositos   extremo  loco  collocaverit,   quo  digniorem  et 

graviorem  enuinerationis  suae  finem  praeberet,  cuius  non 
solum  interesset,  omnes  populos  regni  Persici  perlustrare 
sed  magnitudinem  et  vim  hostis  devicti  civiljus  suis  pro- 
ferre  sicut  in  septimo  libro  Homerici  navium  catalogi 
memor,  eodem  usus  fonte,  Persarum  copias  exposuit.  Hoc 
modo  illae  discrepantiae  dubito  an  explicari  possint.  Pon- 
ticas  autem  illas  gentes  non  tam  accurate  in  Hecataeo 
digestas  legit,  quippe  de  quibus  hic  ipse  certiora  non  co- 
gnovit.  Aeschylus  quoque,  quem  Hecataeum  sequi  suspi- 
cati  sumus,  de  ulteriore  Asia  brevissimus  est,  quoniam 
videlicet  in  illis  partibus  fontis  ubertas  deficiebat.  In 
Herodoti  fonte  partem  occidentalem  non  ante,  sed  post 
orientalem  allatam  esse  demonstrari  videtur  ea  re  quod 
apud  Herodotum  in  fine  illae  gentes  locum  habent;  si  in 
fonte  de  eis  prius  actum  esset,  commodissime  Herodotus 
eas  suae  Asiae  descriptioni  adiungere  poterat  neque  loco 
eas  movere  necesse  erat.  Hoc  autem  ultimo  loco  cur 
poneret  non  erat,  nisi  cogitamus  iam  in  fonte  ipso  eas 
ibi  positas  fuisse.  Suo  iure  Herodotum  Asiae  citerioris 
recensum  ex  alio  fonte  usurpasse  videmus  ex  libro  sep- 
timo,  ubi  illae  ipsae  Asiae  gentes  paucis  exceptis  plane 
perversa  serie  afteruntur,  scilicet  ex  priore  communique 
fonte. 

Ex  libro  septimo  coUigere  possumus,  quomodo  de 
tota  parte  occidentali  Herodoto  agendum  fuerit,  si  uno 
fonte  cont^ntus  fuisset.  In  copiarum  recensione  prius 
orientales  regiones  percurrit,  tum  occidentales,  sicut  Per- 
sica  inscriptio,  quacum  omnino  multis  in  rebus  consentit, 
ita  ut  illum  Herodoti  fontem  tertii  et  septimi  libri  com- 
munem  ipsis  a  documentis  Persicis  pendere  credam.  NRa 
autem  praebet  ordinem  Herodoteum  in  ordine  partium 
magnarum;  hic  igitui-  recentissimus  titulus  maxime  perti- 
net  ad  Herodotum.  Supra  diximus  ex  hac  quoque  causa 
intelligi  posse,  has  partes  ex  alio  fonte  haustas  esse  atque 
ex  Hecataeo,  praeterea  Aeschylum   ex  Hecataeo   in   sua 

enumeratione  pendere  iani  exposiiimus.  Is  autem  a  solis 
occasu  transit  ad  ortum,  ut  in  antiquioribus  inscriptioni- 
bus  est  B  et  P,  quas  Hecataeum  expressisse  coniecimus 
ea  de  causa.  Herodotum  igitur  cum  ordinem  in  KRa 
servatum  sequatur,  Hecataeum  non  inspexisse  manifestum 
est,  praeter  eas  scilicet  partes,  in  quibus  eius  vestigia  de- 
prehendisse  nobis  videbamur. 

Ad  finem  fere  quaestionis  progressi  summam  rerum 
breviter  complectemur,  non  quo  persuasum  liabeamus 
omnia  sicut  statuere  conati  sumus  se  re  vera  habere.  Id 
certe  milii  tenendum  videtur  esse,  ea  quae  legebantur  in 
tabulis  magistratuum  Persarum  ad  Graecos  penetrasse  et 
a  scriptoribus  Graecis  litteris  mandata  esse.  Singula  quae 
de  eis  rebus  investigare  studuimus  sive  rerum  veritatem 
exprimunt,  sive  recedunt  a  veris,  demonstrabunt  certe 
coniecturam  iUam  non  vanam  et  irritam  esse,  sed  iUam 
traditionis  viam  aliqua  ratione  confici  potuisse.  Haec 
autem  coniiciendo  posuimus:  Hecataeus  tabulas  Persicas 
quacunque  ratione  et  interpretatione  cognovit  et  scriptis 
suis  inseruit.  Eae  tabulae  respondebant  inscriptionibus 
antiquioribus  B  et  P.  Hecataeum  Aeschylus  in  illo  Per- 
sarum  choro  conscribendo  consuluit.  Recentiores  tabu- 
las,  quarum  ad  exemplum  recentior  inscriptio  NRa  ex- 
pressa  erat,  sive  Demaratus  (si  Trautweinium  audimus) 
sive  alius  auctor  Graecus  inspexit.  Ex  hoc  (qua  via, 
quocunque  fortasse  circuitu,  prorsus  nescimus)  Herodotus 
sua  derivavit,  ita  quidem,  ut  in  tertio  libro  scriptori  j)o- 
pulari  plus  confideret  et  Hecataemn  adhiberet  in  parte 
quadam  terrarum  perscribenda.  Quae  si  ita  se  habent, 
illo  loco  eodem  fonte  usus  est,  quo  Aeschylus  in  iUo  car- 
mine,  ita  ut  Hecataei  Asiam  ex  utroque  restituere  et  sup- 
plere  Uceat.  Si  poeta  non  ipse  Hecataeum  inspexit,  sed 
Phrynichum  testem  sequitur,  huic  debentur  Ula.  Phry- 
nichum  enim  non  solum  argumentum  nec  prologi  sola 
verba  Aeschylo  praebuisse,  sed  etiam  actionum  et  oratio- 

num  aliquatenus  exemplar  ex  Glauci  Ehegini  iudicio, 
Persas  iy-  rcov  (Dolvlogwv  Oqvvi/ov  7caQa7V£7tOLr^oO-aL,  colle- 
gerim.  ^s)  (Aesch.  Pers.  iTtod^).  Si  diligentius  quasnam 
maxime  fabulae  partes  spectarit  Italus  ilie  litteratus  homo, 
de  nullis  magis  cogitabimus,  quam  de  quibus  poeta  miles 
quamdiu  suis  oculis  belli  casus  intuebatur,  minima  com- 
perire  posset,  velut  de  omni  Persarum  antiquitate,  de 
prioribus  regibus,  de  moribus  et  institutis,  de  terrarum 
situ  ac  nominibus.  Nam  descriptiones  pugnarum  et  quae 
pertinent  ad  recentioris  memoriae  laudem  ipsius  indoli 
necesse  est  contribuamus.  Ceterae  vero  partes  quas  sig- 
nificavimus,  eius  modi  sunt,  quae  Phrynichi  stilo  non 
repugnent.  Qua  re  videndum  est,  unde  imagini  fabulae 
perditae  ex  eis,  quae  de  poeta  traduntur  minutissima, 
lineamenta  quaedam  afferamus.  Poeta  bello  Persico  vide- 
tur  summo  ardore  patriae  inflammatus  esse,  qui  primus 
tragoediam  a  remotiore  priscarum  fabularum  agro  ad 
suorum  temporum  fines  revocavit.  Themistocle  familia- 
riter  utebatur  (Piut.  Them.  5),  cum  ille  res  suas  ab  illo 
ornari  perlibenter  pateretur.  Mileti  dedit  excidium;  cuius 
facti  si  cogitamus  eum  non  minus  accurate  singulas  partes 
€narravisse,  quam  in  Phoenissis  bellum  Persicum--'),  com- 
parata  Persis  Aeschylea,  habemus  cur  eum  Milesiorum 
atque  Jonum  traditiones  non  primis  labris  gustasse  sed 
e  largiore  quodam  fonte  hausisse  coniiciamus.  Quae  Hero- 
dotus  de  eispugnatione  Mileti  affert  (VI  -20  sq.)  tragicum 
quendam  spiritum  sonant  nec  absurde  coniici  puto  lectae  fa- 
bulae,  cuius  mentionem  faciat  (VI  21)  memoriam  quan- 
dam  scriptoris  animo  obversatam  esse.  Certe  eodem  quo 
Phrynichus  eum  fonte  usum  esse  non  temere  mihi  sum- 
pserim.  Nullum  autem  illorum  hominum  civem  inter  suos 
plus  valuisse  quam  Hecataeum  Hegesandri  filium  satis 
ex  eis  discimus  quae  legimus  apud  Herodotum,  qui  de 
Jonum  seditione  agens  illius  sententias,  etsi  nihil  effece- 
rant,  diligenter  exponit  (III  36  et  125).  •'^")     Quare  Phry- 

nichum  quae  de  Hecataeo  cognosci  poterant  comperta 
liabuisse  verisimile  est.  Scriptis  quoque  eius  quin  operam 
dederit  haud  quisquam  dubitabit,  qui  concesserit  in  eis 
multa  pertinuisse  ad  ipsum  Phr}Tiichi  argumentum  prae- 
ter  expugnationem  multa  vel  historica  vel  geographica 
complexum,  ut  ex  Aeschyli  Persis  coniici  potest.  Athe- 
nis  Hecataeum  fuisse  ut  per  se  veri  simillimum  ita  con- 
firmatur  eis  quae  de  Pelasgis  ab  Atheniensibus  detrusis 
illo  auctore  usus  commemorat  (VI  137).  ^^)  Hecataeum 
autem  tragicum  quoque  illum  convenisse  et  quamvis  ante- 
res  Jonicas  animum  eius  historiae  quodam  ardore  cepisse 
et  ad  res  aetatis  recentioris  scenae  committendas  ansam^ 
ei  dedisse  si  nihil  est  documenti  quo  comprobetur,  quod 
refi-agetur  quoad  video  nihil  est. 

]\Iagis  quam  in  Milr^rov  altooei  libris  Hecataei  adhi- 
bendis  locus  erat  in  Phoenissis,  qua  fabula  totius  regni 
Persarum  exitium  describebatur.  Neque  enim  frustra 
Hecataeus  raTe  td^vea  ndvia  rwv  r^Qye  JaQslog  y.al  rr^v  dvva- 
Liiv  avTov  enumeraverat  (Her.  V  36),  sed  affluenter  illae 
apud  Phrynichum  Phoenissae  de  talibus  rebus  vociferatae 
erunt.  In  Aeschyli  Persis  permulta  leguntur,  quae  in^ 
Phrynichi  quoque  fabula,  verbis  aliis,  exposita  fuisse  pro 
certo  habeamus,  velut  gentium  illum  indicem.  Ob  id 
ipsum  tam  difficile  est  unde  notitiam  rerum  Medicarum 
Aeschylus  derivarit  indagare,  quod  semper  ambigi  potest 
utrum  ipse  quibuscunque  de  fontibus  hauserit  an  a  Phry- 
nicho  sit  mutuatus;  accedit  quod  quo  tempore  Milesiorum 
primarius  ille  vir  sua  conscripserit  ignoratur. 

Quae  qualicunque  modo  diiudicanda  sunt,  ad  sum- 
mam  rerum  non  pertinent  neque  quicquam  dubitationis 
rationibus  iUis,  quas  supra  aperire  tentavimus,  neque  lu- 
ininis  afferre  possunt,  quibus  nos  quidem  de  Phr\Tiicheae 
artis  propria  natura,  crassis  adhuc  versamur  in  tenebris 
(cf  adn.  28). 

Pauca  liceat  adiungere.     Aeschyhis    in    ordine    suo 

Babylonem  in  fine  prioris  partis  affert,  priusquam  ad 
solis  ortum  transgreditur;  id  quod  ea  re  explicari  puto, 
quod  tabulas  Persicas,  ex  quibus  tituli  exscripti  videntur, 
vias  significasse  verisimile  est,  quibus  a  capite  regni  Susis 
ad  omnes  partes  nuntii  vel  legati  mittebantur.  Qua  enim 
alia  de  causa  provinciae  singulae  radiorum  forma  a  me- 
diis  Susis  enumerarentur?  Has  autem  vias  non  a  Persa- 
rum  regibus  primum  aedificatas  esse,  sed  ab  Assyriis, 
antequam  ab  illis  subacti  erant,  compluribus  indiciis 
Kiepertus  satis  cemprobavit  (1.  c).  Caput  igitur  regni 
Babylon  erat,  non  Susa.  Nonnumquam  tabulas  inter  se 
discrepare,  atque  praesertim  in  initiis  singularum  partium, 
vidimus.  Inscriptionum  quidem  nobis  notarum  nulla 
Babylonem  eo  loco  ponit;  tamen  verisimillimum  est  ac 
paene  certum  alias  quoque  extitisse  et  ab  illis  quidem 
quibusdam  rebus  recessisse. 

In  his  Babylonem  tali  modo  allatam  fuisse  non  est 
quin  cogitetur.  Eiusmodi  autem  inscriptionem  antiquiorem 
illis  fuisse  apparet,  cum  veteris  imperii  Assyrii  vestigia 
in  ea  deprehendantur.  Talem  Hecataeo  occurrisse  licet 
suspicemur  et  ex  eo  poetam  mutuatum  esse.  Quod  B  et  P 
ab  occasu  solis  incipiunt,  NRa  ordinem  invertit,  eadem 
de  causa  factum  videtur.  Assyiium  regnum  magis  ad 
solis  occasum  spectabat,  Persarum  fines  magis  magisque 
ad  orientem  solem  proferebantur,  Cyri  maxime  expu- 
gnationibus,  etsi  nobis  traditione  seriptorimi  Graecorum 
notiora  sunt,  quae  in  occidentalibus  terris  gesserunt.  Ab 
Assyriis  autem  Persas  ad  imitandum  tam  propensos  tabu- 
larum  quoque  illarum  morem  et  cum  iis  ordinem  etiam 
illum  usurpasse  satis  veri  simile  est.  Ultima  denique 
Darei  aetate  neque  vero  post  seditionem  Jonicam  sense- 
rimt  errorem. 

Accuratius  quibusnam  rationibus  rerum  Persicarum 
notitia  pernenerit  ad  Graecos  investigari  non  posse  iam 
diximus.    Tamen  huic  quoque  quaestioni  viri  docti  ope- 

ram  dederunt,  cum  vel  scriptorum  sig-nificationes  quas- 
dam  in  suum  usum  verterent  vel  coniciendo  res  veras 
enucleare  conarentur.  Alii  de  commentariis  Demarati 
regis  cogitaverunt,  alii  de  tabula  illa,  quam  Herodotus 
Byzantii  vidit  (IV  87)  vel  de  Mandroclis  tabula  picta. 
Quae  neque  refelli  possunt  neque  comprobanda  sunt  certis 
indiciis.  Quae  Herodotus  IV  87  narrat,  ad  nostram  quae- 
stionem  pertinent,  quod  ibi  explicatur,  quomodo  Graeci 
quoque  traditionum  Persicarum  participes  fieri  potuerint. 
Duas  enim  tabulas  Darius  exstruxit  ivzaiuov  eg  fxev  Tt]v 
^AoavQLa  ag  de  rr/  '^Ellr^vi/.a  yodu^axa.  Tales  tabulas  Xerxeni 
quoque  posuisse  ex  eisque  Herodotum  exscripsisse  facile 
credi  potest.  Vestimentorum  descriptiones  non  necesse 
est  ex  commentariis  quibusdam  sumptas  esse,  cum  com- 
plures  tabulae  pictae  qualis  illa  Mandroclea  extiterint.  s-) 
Praeterea  obliviscendum  non  est,  iam  Hecataeum  eo 
modo  vestimenta  barbarorum  descripsisse  (cf.  adnot.  26), 
cui  nulli  Demaratorum  commentarii  praesto  fuerint. 

Plane  milii  perverse  cogitare  videntur  qui  Herodoto 
cum  Clioerilo  Samio  quicquam  commune  esse  credant, 
Vix  operae  pretium  videtur  demonstrare  fragmenta  poetae 
ab  illo  longe  abhorrere,^^')  cum  omnino  incredibile  sit, 
Herodotum,  cuius  maxime  interesset  ante  dicta  non  re- 
petere,  hanc  copiarum  enumerationem  accurate  ex  car- 
mine  epico  exscripsisse.  Nec  omnino  credi  potest  tam 
ieiunum  illud  carmen  fuisse,  ut  tanti  nominum  acervi  ex 
eo  excerpi  possent,  etsi  omnia  nomina  versui  hexametro 
quadrarent.  Herodotus  autem  secundi  quodam  libri  loco 
(c.  112)  de  Homericis  ipsis  carminibus  verba  faciens  dicit 
eI  yor^  Ti  rolui  iTcorvoioloi  XQs6f.i€vov  Xeyeiv.  Quare  Nie- 
buhrii  de  Choerilo  coniecturam  puto  plane  abiicien- 
dam  esse. 


Adnotationes. 


0  Pers.  22.  300.  480.  Suppl.  239.  Prom.  200.  639.  703. 
784.  821.  Ag.  268.  Eiim.  1.  fr.  29.  184  sqq.  189  sq.  Hesiodi 
fr.  162  Kink.  in  Phineo  expressiim  esse  putandum  est. 

2)  Ostium  enim  Nili  vel  delta  totum  poetae  in  animo 
fuisse  puto,  etsi  ipse  non  dicit.  Ante  Herodotum  enim 
delta  solum  Aegyptus  esse  credebatur  (Her.  II  15),  et 
Aeschylum  quoque  eius  sententiae  participem  fuisse 
per  se  veri  simile  est  et  infra  probare  conabor.  Tam 
saepe  autem,  in  Supplicibus  maxime,  sed  et  aliis  locis 
Aegypti  nomen  aliquo  modo  circumscribit,  cum  Nilum 
appellet,  sive  de  ipsa  terra  sive  de  incolis  loquitur,  ut 
eam  partem  maxime  tluminis  in  animo  habuisse  videatur, 
quae  per  Aegyptum,  i.  e.  per  deltae  regionem  fluat.  Non 
ignoro  eum  scivisse  Nili  fontes  in  Aethiopia  fere  sitos 
esse.  Tamen  de  inferiore  maxime  fluvio  videtur  cogitasse. 
Huc  etiam  pertinet  Hecataei  locus,  quo  dicit  NElXog  /lolis 
^iyvTtxov  i.  e.  deltae.     (fr.  277). 

•0  Herodot  und  Hekataeos,  Hermae  vol.  XXII,  p. 
422  adn. 

^)  cf.  Wiedemannum  a.  1. 

■>)  fr.  110  sive  quisquis  eius  Aegyptiaca  conscripsit. 
€f.  Gutschmied  Philol.  X.  538  sqq. 

^')  sive  Geuvoy.ouTce~tv ,  ut  Lobeckius,  sive  /.aaei.ivoyioiiiTtei, 
ut  Dindorfius.    Prior  versus  ad  illius  vini  comparationem. 

posterior  ad  vim  pertinet  (de  qua  schol.  Aesch.  Suppl. 
919).  Nauckio  locus  obscurior  videbatur,  iinmerito,  ut 
puto.  lllo  /.«/-  T(Zv(h  Aeschyli  significatur,  antea  de  ei& 
dictum  esse,  ex  quibus  vinum  illud  compararetur  neque 
errabimus,  si  Hecataei  verba  citata  (fr.  123)  supplebimus. 
Quae  Hecataeus  ipse  de  comparatione  et  de  vi  hordeacei 
tradiderit,  eidem  Aeschyli  ex  Lycurgo  versus  ni  fallor 
docent,  ita  ut  in  frag-mentorum  collectionibus  alter  alteri 
locus  ut  testimonium  sit  adiungendus.  Praeterea  nescio 
an  totum  Herodoti  locum  H  77  Hecataei  fragmento  eidem 
addendum  esse  recte  iudicetur.  Illo  enim  loco  singulari 
brevitate  de  omnibus  rebus  agitur  ita  ut  suspicemur,  Hero- 
dotum  non  primum  esse,  qui  tradat  ea  (cf.  VI.  55,  III.  103!) 

')  Cf.  Steinium  ad  Her.  II  114.  Miror  qua  de  causa 
nemo  adhuc  de  Theonoe,  quae  in  Euripidis  Helena  Protei 
regis  soror  est,  cogitarit  cuius  solius  auxilio  Menelaus 
cum  uxore  fugere  potest.  Sicut  enim  Thonis  apud  Hero- 
dotum  regi  studiose  narrat  Alexandrum  adesse,  ita  apud 
Euripidem  Theonoe  retineri  vix  potest,  quin  omnia  regi 
])rodat,  quae  post  Menelai  adventum  facta  sint  (821  sqq. 
Xauck).  Apud  Homerum  autem  Thonis  uxor  Helenae  her- 
bas  salubres  tradit  (3  228)  Polydamna,  quae  simiHtudi- 
nem  quandum  cum  illa  fatidica  anu  Euripidis  praeferre 
mihi  videtur.  Haec  igitur  ut  Homeri  Gojvog  7TaQa/.oiTig 
divina  sapientia  praedita,  ut  Herodoti  Thonis  hospitibus 
infesta,  initio  quidem,  est  et  medium  versionum  locum 
inter  utrumque  tenet.  Hecataeum  quoque  de  Helena  in 
Aegypto  versata  dixisse  primum  Dielsius  (1.  c.)  docuit. 
Quam  traditionem  is  secutus  sit  definiri  vix  potest  nec 
quantum  pertinuert  eius  narratio  ad  Aeschyli  l^roteum 
liquet. 

8)  Herodotus  11  92,  de  byblo  agit  ita  quidem  ut 
obiter  plane  eius  usum  explicet  (Stein.  a.  1.),  unde  sus- 
]>icari  licet,   consulto  tantam  brevitatem  placuisse,   quod 

•copiose  de  eadem  re  dictum  iam  esset  (cf.  adn.  6).  lamvero 
Aeschylus  quoque  bybli  mentionem  iacit  in  Supplicibus, 
ubi  727  Danaus  filias  adhortatur  ne  timeant  Aegytios: 
fiv^lov  ds  ytaQTtog  ov  ycQaTEl  ordyvv  (727);  STcel  TtaTtvQOCfdyot 
ol  ^iyvTiTLoi  adnotat  scholiasta.  Esculentam  papyri  na- 
turam  igitur  poetae  cognitam  fuisse  apparet;  cui  potius 
autem  hoc  debebat  quam  Hecataeo? 

^*)  Cf.  Dielsii  Doxogr.  p.  226  sq.;  Seneca  und  Lucan,  in: 
Abhandlungen  der  Berliner  Akademie  1885,  p.  6  sqq. 

i'*)  Buechelerus  Supplices  post  Anaxagorae  librum 
scriptam  esse  putat  (Mus.  Rhen.  40,  629),  cui  adversatur 
Gilbertus,  qui  (Mus.  Rhen.  28,  481),  tragoediam  in  numero 
antiquiorum  habendam  esse  monet,  quia  duo  histriones 
in  ea  agant  scenaeque  non  sine  angustiis  quibusdam  com- 
positionis  dispositae  sint.  Velut  rex  Pelasgus  v,  506  exit 
pauUo  post  Danaum  (486),  tamen  multo  post  hunc  (580), 
ipse  redit  (878).  At  omnino  non  dicit  se  simul  cum  Danao 
rediturum,  sed  Danaidibus  anxiis  nihil  respondet  nisi 
aXX'  ovTi  daQov  yjQovov  iQx^^aoou  Tiatr^Q  (499),  —  eyut  ds  ravia 
TtoQGvvuJv  ilEvaofxai  (505).  In  animo  autem  habet  concionem 
convocare  et  animos  civium  ad  suam  voluntatem  et  illa- 
rum  salutem  commovere.  Apparet  regem  post  Danaum 
rediturum  esse.  Cui  quae  mandata  sunt  (463—67)  tempore 
multo  breyiore  perfici  possunt,  quam  quae  rex  conatur 
consequi.  Rex  ubi  redit  plura  a  se  facta  commemorat 
Danidum  gratia  (921  sqq.),  quam  quae  Danaus  ab  eo 
perpetrata  narrat  (585  sqq.),  cuius  profecto  non  interesset 
quicquam  ab  Aigivis  pro  filiarum  salute  impetratum  ta- 
cere.  Regem  autem  quae  (1.  c.)  de  domiciliis  illarum 
novis  dicat  certo  non  suo  Marte  promittere  qui  vocem 
populi  tanti  faciat  (v.  466  sqq.)  elucet;  et  ipse  civium 
voluntatem  se  exprimere  dicit  (931).  Praterea  non  erat, 
cur  rex  scenam  prius  intraret;  quid  enim  diceret  si  cum 
Danao   rediisset  una?    Alterius   certe  persona  superflua 

astabat  alteriusqiie  narrationem,  quam  non  ignoraret  au- 
diebat.  Pulcherrina  autem  scena,  qua  virgines  Agyptio- 
rum  navem  prospectant  et  appropinquante  praecone  tre- 
pidant,  omittenda  erat.  Egregie  nunc  regis  adventu 
Aegyptii  audacia  repellitur  et  summus  virginum  terror 
sedatur.  Itaque  et  rationis  et  compositionis  dramaticae 
intererat  regem  non  prius  redire,  Gilberti  vero  dubia  Bue- 
cheleri  et  Dieisii  sententiam  non  labefactant. 

^i)  Dielsius  Herodot  und  Hekataeos  p.  4.33  Strabo- 
nem  XVII  800  ex  Hecataeo  pendere  demonstrat. 

12)  Idem  de  Naupacto  dicendum  est  Suppl.  252  schol. 
Ephor.  fr.  14  M.  Strabo  IX  853  Eustath.  ad  B.  276.  — 
Nescio  an  inter  Aeschyli  verba  ioxLv  TtolLg  Kdvco^og  (Prom. 
844),  et  Strabonis  Kdvto^oQ  d"  iavl  rcoXio,  similitudo  cuius- 
dam  momenti  existat  (XVII  801).  Quod  si  ita  est,  He= 
cataei  verba  ab  utroque  expressa  habemus. 

^•■^)  Salmydessi  nomen  apud  nullum  poetam  epicum 
legitur;  Sophocles  (Antig.  970),  trochaice  alfert. 

i^)  Die  altpersischen  Keilinschriften,  von  Fr.  Spiegel, 
Leipzig,  2.  Ausg.  1881. 

i^)  His  verbis  additis  p.  49,  1  demonstrari  videtur 
consulto  hunc  ordinem  observatum  esse. 

i*^)  SpiegeU  siglis  utemur:  B-Behistanus,  P-Persepoli- 
tanus,  NRa-Naqs-i  Rustam  repertus.  P  Mediam  prima 
parte  profert,  B  secunda.  P  videlicet  per  errorem  Arabes 
et  Assyrios  mutat. 

i^)  Persis  rei  navalis  tunc  imperitis  mari  continentes 
multo  magis  distineri  videbantur  quam  Graecis  inter  re- 
morum  strepitum  quasi  adultis  (Pers.  93  sqq.,  551.  670. 
888.  923.  Her.  YH  44;  VIII  68,  cf.  Sandanis  (I  71)  et 
Cyri  (IX  122),  de  Persis  dicta.  Dubito  an  reliquiis  qui- 
busdam  aetatis  Assyriae  fa(^.tum  sit,  ut  regiones  ab  occasu 

sitae   accuratius   digestae  videantur  quam  quae  ab  ortu 
solis. 

^s)  Ordo  quem  P  et  NRa  exhibent  magis  ad  rerum 
veritatem  accommodatus  videtur;  itaque  posteriores  in- 
scriptiones  maiore  cura  et  doctrina  exaratae  sunt. 

i^)  Initio  P  et  NRa  sibi  similiores  sunt,  NRa  Aracho- 
sios  et  Sattagydas  primo  loco,  P  contrario  ordine  tertio 
et  quarto  loco  ponit.  Dein  Gandarios  et  Indos  varia 
quidem  serie  praebent.  B  vero  Gandarios  primo  loco 
coUocat,  Indos  prorsus  omittit.  Tunc  P  et  NRa  iterum 
in  Sacis  concinunt,  quorum  duas  gentes  NRa  refert.  Hos 
B  secundo  loco  nominaverat.  In  fine  demum  discrepant, 
nam  NRa  Maka  non  habet,  quos  B  et  P.  Elucet  P  titu- 
lum  inter  B  et  NRa  medium  fere  locum  tenere,  propius 
autem  ad  NRa  accedere. 

-0)  Omni  fere  ratione  caret  qui  nunc  profertur  ordo, 
sed  levissima  iUa  emendatione  tollitur  omnis  offensio. 
Quidni  vel  qui  tabulam  composuit  vel  qui  saxo  insculp- 
sit  errarit  (cf.  adn.  16)?  In  Graecis  titulis  nunc  quoque 
tales  stili  lapsus  deprehenduntur.  EmenJatus  igitur  ordi- 
num  hic  est  concentus: 


B. 
Media 
Armenia 
Cappadocia 
Sardes 
lonia 


Armenia 
Cappadocia 
Sardes 
Graeci 
fcontinentales 
linsulani 

21)  Cf.  Xen.  Cyrop.  VIII  2,  10. 
Her.  I  100. 


NRa. 

Armenia 
Cappadocia 
Sardes 
Scythae 
(etc.) 

Aristoph.  Acharn.  94, 


22)  Aufsaetze  zur  persischen  Geschichte  p.  34  adn.  1. 

23)  Die  persische   Konigsstrasse   durch  Vorderasien, 

nacli  Herodotos.  Sitzungsber.  der  Berliner  Akademie  d. 
Wissensch.  1857,  p.  125. 

2^)  Toto  illo  operis  Herodotei  loco  Hecataei  auctorita- 
tem  praevalere  animadvertinius.  Cuius  cum  in  reliquis 
(praeter  secundum)  libris  nulla  fiat  mentio,  eis  partibus, 
quae  de  rebus  Jonicis  agant  maxime,  in  libris  quinto  et 
sexto  frequentius  eius  vestigia  deprehendimus  (cf.  adn.  27). 
Nec  alienum  erat  eum  de  rebus  illis  quibus  tam  splen- 
dide  ipse  interfuerat  audiri. 

Ceterum  quo  magis  illa  enumerationum  similitudo 
appareat,  nomina  terrarum  excerpta  conscribentur  Mc: 


m.  90  sq. 

V.  49. 

V.  52. 

I.  lones 

I.  lones 

Magnetes 

Aeolii 

Cares 

Lycii 

Milyes 

Pampbyli 

n.  Mysi 

Lydi 

I.  Lydia 

Lasonii 

Cabalii 

Hygennes 

ni.  Hellespontii 

Phryges 

TI.  Phryges 

II.  Phrygia 

Thraces 

Paphlagones 

Mariandyni 

Syiii 

III.  Cappadoces 

III.  Cappadocia 

IV.  Cilices 

IV.  CiUces 

IV.  Cilices 

V.  Phoenice 

Palaestina, 

Cyprus 

V.  Cyprus 

III.  90  sq 

y.  49. 

V.  52. 

^I.  Aegyptus 

Libya. 

VI.  Armenia 

V.  Armenia 

VII.  Matieni 

VI.  Matieni 

VIII.  Cissia 

VII.  Cissia 

Susa 

Susa. 

Quae  sinulitudo  non  minoris  momenti  fit,  quod  V 
49—52  multo  pauciora  nomina  appellantur  quam  III  90. 
Illo  enim  loco  nihil  intererat  nisi  itineris  directionem  bre- 
viter  significare,  plura  conferre  nihil  omnino  ad  rem  per- 
tinebat.  Videmus  autem  nomina  V  49 — 52  ita  ex  III  90 
quasi  electa,  ut  ex  unaquaque  satrapia  singulae  terrae 
scilicet  principes  afferantur.  Li  plerisque,  non  in  omnibus 
hanc  rationem  observatam  esse  non  me  fugit,  ex  tertia 
satrapia  nominantur  V  49  et  52  Phrygia  et  Cappadocia, 
sed  Cappadociae  et  Ciliciae  fines  tot  mutuis  variationibus 
inter  se  fluctuabant,  ut  satrapiarum  ordinem  incertiorem 
ibi  fuisse  cogitemus.  Quod  ex  quinta  satrapia  V  49  sola 
Cyprus  V  52  nihil  affertur  non  alienum  at,  neque  enim 
in  ea  via,  quam  Herodotus  descripturus  erat,  illae  pro- 
vinciae  attingendae  erant.  Quare  coniecerim  iam  ab  He- 
cataeo  satrapias  Persarum  observatas  fuisse,  sive  in  Asiae 
descriptione,  sive  in  tabula  terrarum,  sive  in  utroque, 
nobilissimas  autem  cuiusque  satrapiae  gentes  nota  qua- 
dam  insignitas  vel  solas  nominatim  aUatas  esse,  id  quod 
tabulae  magis  quadrat  quam  libro  (cf.  V  49).  Quae  si  ita 
se  habent,  accedebat  Herodoto  causa,  cur  in  illa  satra- 
piarum  parte  Hecataeo  uteretur  auctore. 

-'")  Quae  in  90  leguntur  cctvc  ds  'ElliqaTtovTicov  rav 
STtl  de^id  lonliovxi  nisi  ab  homine  Graeco  scribi  non 
poterant.  Etsi  concedendum  est  hanc  verborum  confor- 
mationem  Graecis  perusitatam  fuisse  nihilo  minus  tamen 
credibiie   est  Herodotum   exprimere   Graecum   quendam 

scriptorem,  qui  ipse  Persico  fonte  usus  sit.  VI  33  legimus: 
la  Itv  aaiGTeQcc  eoTtleovxi  xov  "EXkriaTtovtov.  Videbamus  au- 
tem  illis  Herodotei  operis  partibus  Hecataei  auctoritatem 
latissime  patere,  ita  ut  illi  verba  quae  diximus  tribuenda 
tbrtasse  sint. 

26)  Si  buius  quoque  partis  fons  Hecataei  liber  esset 
Herodotus  in  libro  tertio  non  post  sextam  satrapiam  plane 
aliam  enumerandi  rationem  instituisset  neque  omnino 
tanta  partium  differentia  illo  loco  observari  posset.  Quare 
etiamsi  quibusdam  in  rebus  ille  cum  Herodoto  consentit 
volut  fr.  173:  ndQO^iov  nqog  riliov  dvioyovTa  Xv)QdG(.iLOi  olvMvoi, 
eius  auctor  non  fuerit.  Maioris  momenti  videtur,  quod 
vestimenta  barbarorum  eodem  quo  apud  Herodotum 
modo  describuntur,  vebat  fr.  189:  ol  dt  av^QcortoL  (Matieni) 
^od-rjia  (fOQtovoLv  oiriVTteQ  IlafflayovEg,  ille  VH  72  Aiyvsc,  dt 
inquit  "/«t  Mazirivol  yml  MaQiavdvvoi  re  y.ai  ^vqlol  xriv  avzriv 
typvceg.  IlafplayooL  eovQareiovTo;  tamen  communem  fontem 
eis  fuisse  crediderim. 

2')  dvao.r.  IV  204;  V  12,  106;  VI  9.  20.  32.  119.  Hecat. 
(II  143);  V  26.  125  sq.;  VI  137  sq.,  (cf.  adn.  24). 

-*)  Quaedam  eius  conexus  vestigia  nunc  quoque  ex- 
tant  et  Glauci   iudicium   comprobant.     Schol.  Ar.  Vesp. 
220  legimus  hoc  Phryniclii  Phoenissarum  fragmentum: 
^LdwvLOv  doTV  iLTtovieg 
y.al  dQOoeQav  'L^Qadov 
et: 

Kal  ^idojvog  TtQoliTtovTa  vaov, 
quibus  ex  Persis  haec  comparari  possunt  v.  17: 

t6  TtaXaLov  KiooLov  eQy.og 

TtQoXiTtovTeg  ll^av 
et  937: 

Ay(idTava  TtQolLTtojv. 

Phrynichus  quoque  fabulam  „Aegyptii"  inscriptam  compo- 
suit  sicut  Aeschylus,  in  qua  Aegyptum  patrem  cum  filiis 

Argos  venisse  dixit  (fr.  1).  In  Aesch\'li  Supplicil)iis  pater 
ipse  domi  remanet  (cf.  895.  873).  In  hac  igitvir  re  discre- 
pant;  ceterum  in  eadem  Phr\  nichus  consentit  cum  Heca- 
taeo  (fr.  357)  qui  fabulam  illam  non  aliter  atque  ille  nar- 
raverat.  —  Verisimile  non  esset  Aeschylum  etiam  cum  Aga- 
memnonem  componeret  Phrynichi  verba  in  animo  habu- 
isse  (Ag.  1642:  yioi^iTcaoov  ihaQOtZv  alh.ioao  ojoii:  iyn]Keiag 
Ttelaq.  —  Phrynich.  ap.  Plut.  Mor.  962  F:  tTtxr^^'  aUxxioq 
doiXov  log  ytlivag  ^iveQov)  nisi  eundeni  Phrynichi  versum 
multis  annis  post  vulgo  cognitum  fuisse  versu  Aristo- 
phaneo  constaret  (Vesp.  1490:  rcii^oaet  OQvviyog  log  Tig  aU- 
y.rcoQ.  Sed  licet  in  hoc  nihil  extet  conexus  inter  eos,  de  illa 
similitudine  dubitari  non  potest. 

-'"*)  Licet  brevior  fuerit  Persis  Aeschyleis,  tamen  uber- 
tate  aliqua  res  expositas  esse  credemus,  si  computabimus, 
cladem  Persarum  quae  apud  Aeschylum  v.  249  nuntiatur, 
in  hac  fabula  primis  versibus  teste  Glauco  relatam  esse. 

■*")  Quae  verba  Hecataeo  tribuit  III  36:  allojg  iifv 
oldaiiudg  ecpri  leycov  evoQccv  eoo/iievov  covto ,  similia  sunt,  qui- 
bus  I  118,  Bias  adbortatur  cives  suos:  {.dvovoi  de  ocpi  ev 
rfj  'liovij]  ovx  eg)ri  evoQav  elevd-eQiriv  evi  eGo/.ievriv.  Significa- 
tur  liis  fortasse  fontis  quaedam  communitas.  Coniicio 
enim,  sicut  saepius,  hic  quoque  sententias  quasdam  ab 
eis,  qui  auctoritatem  earum  augere  cuperent,  claris  viris 
tributa  esse.  Partes  quasdam  civium  Mileti  fuisse  rerum 
novarum  studiosas  cogitari  potest,  quibus  illa  demigrandi 
consilia  placerent,  etsi  certiora  ignoramus.  Videmus  certe 
Hecataeum  quoque  tanta  nominis  laude  floruisse,  ut  eius 
auctoritate  homines  factiosi  consilia  sua  civitati  commen- 
dari  confiderent. 

■^')  Hecataeus  aliam  de  Pelasgis  narrationem  profert 
atque  Athenienses;  sed  hac  re  non  effici  puto  eum  Athe- 
nas  venisse.  Nam  fieri  potest  ut  utramque  traditionem 
noverit,    alteram    sibi    probatam    unam    retulerit.     Nec 

omnino  videtur  testimonio  opiis  esse  enm  qui  tot  terras  et 
iirbes  viserit,  clarissimam  Graeciae  urbem  non  adiisse. 
Sed  ipsa  Herodoti  verba  quoque  significant.  Hecataeum 
enim  in  narratione  attuiisse  dicit  rr^v  ywQrjv  zr^v  acpiGi  vtco 
ibv  ^Y/iir^aoov  lotoav  et  Telyog  xo  tceqI  ir^v  av.QOTtoXir  v.ote  eh]- 
laidvov  et  terram  illain  sub  Hymetto  sitam  TtQoisQov  ehai 
y.a/A(v  TB  vmI  tov  f.i7jd£vdg  a^ijjv  eum  rettulisse  testatur.  Haec 
ita  describere  non  poterat,  nisi  ipse  Atticam  et  Athenas 
vidisset.  —  Constat  Miltiadem  Lemnum  expugnasse  et 
Pelasgos,  ut  Herodotus  dicit,  ultum  esse.  Nescio  an  co- 
gitandum  sit  in  familiarum  quarundum  coetu ,  quae  Phi- 
laidis  obti-ectarent  et  inviderent,'  velut  Alcmeonidarum, 
(Her.  VI  126),  illam  versionem  cultam  et  fotam  esse,  qua 
Miltiadis  laudes  Lemniae  imminuerentur.  Ex  illis  autem 
Hegesandri  filius  sua  comperire  poterat. 

Neque  deerant,  quae  traditionem  Atbeniensium  ei  im- 
probarent.  Primum  enim  illa  de  Pelasgorum  in  feminas 
Athenienses  crimine  narratio  suspicionem  eius  movere 
poterat,  quod  siiiiilia  eis  erant  quae  de  raptu  feminarum 
posteriore  proferebantur:  Pelasgos,  ut  Atlienienses  ulci- 
scerentur,  Braurone  eis  festos  dies  celebrantibus  insidiatos 
esse  et  feminis  eorum  raptis  Lemnum  rediisse  (Her.  VI 
138).  Fieri  poterat  ut  Athenienses  ex  analogia  posterio- 
ris  delicti  simile  quoddam  iam  antea  factum  esse  effin- 
gerent  quo  suam  in  illos  iniuriam  excusarent.  Prae- 
terea  Athenienses  dicebant  se  TtaQsov  avToToi  anovTeivaL 
TO  \  TLekaoyovg  eTtSL  ocpeag  eXa^ov  eni^ovlevovTag  ov/.  l^eXr^oai^ 
aXka  0(fL  TtQoeirtelv  h.  ri;g  yr^g  i'§ievaL.  Merito  qiiaeri  poterat 
quaenam  singularis  illius  clementiae  causa  fuisset;  quae 
cum  afferri  non  posset  tota  narratio  commenticia  vide- 
batur.  Si  cogitamus  quantas  poenas  Graeci  maxime  femi- 
narum  violationis  reposcere  soliti  sint,  velut  ipsum  pro- 
oemium  Herodoti  docet,  ubi  gravissima  quaeque  bella 
eadem  ex  causu  deflagrasse  exponitur,  credendum  non 
est,   Athenienses   eis,   si   talia  re  vera  deliquissent,   tam 

levem  poenam  imposituros  fuisse.  Clementiae  igitur  prae- 
texto  tam  futili  vix  quemquam  nedum  Hecataei  criti- 
cam  aciem  decipere  poterant.  —  Fortasse  etiam  ea  quae 
de  Pelasgis  ab  aliis  expulsis  similia  narrabantur,  velut  a 
Thessalis  (cf.  Deioclii  fr.  o  Muelleri),  Hecataei  suspicionem 
movebant. 

^2)  Nam  ex  sculpturis  illis,  quibus  reges  res  a  se  gestas 
et  copias  suas  saxis  infixas  ornare  et  memoriae  tradere 
solebant  Herodotus  vestimenta  barbara  non  sumpsit,  nisi 
forte  yah/.Ea  y.qdrea,  yud^cuvag  TtOL/JXovg  (VH  61j  dc^ala  ^lKvjv 
TEvvXoj(xha  Gidr^Qoj  Xiveovg  ^cuQriYMg  (63)  To^a  /.alai-iiva  (65) 
E^LuaTa  ^E^aauiva  (67)  LUQag  noi/.ilag  (75)  saxo  insculpta 
distingui  posse  credemus.  Singularum  quoque  gentium 
in  vestitu  similitudines  tali  modo  multo  minus  animad- 
verti  poterant;  de  quibus  Herodotus  plurimus  est.  Tot 
autem  gentes  tam  diligenter  tabula  pictas  esse  nescio  an 
non  magis  credibile  sit. 

33)  Fr.  4.  Choerilus  Syrios  Palaestinenses  longe  ali- 
ter  describit  atque  Herodotus  (VH  81)).  —  Quod  de  Ori- 
thyia  ille  agit,  sicut  Herodotus  (VH  189),  ne  lecta  quidem 
ab  hoc  illius  Persica  comprobat,  nedum  exscripta.  -  fr.  3 
de  Sacis  ab  Herodoto  plane  discrepat  (VH  64),  neque 
ulla  similitudinis  inter  utrumque  vel  umbra  apparet. 

Sententiae  controversae. 


I. 

Vaticinium  ab  Herodoto  III  77  traditum  non  ad  pu- 
gnam  Salaminiam,  sed  ad  Marathoniam  pertinet. 

II. 

Herodotus  ubi  mille  ducentas  septem  Persanmi  naves 
ad  Salaminem  dimicasse  narrat  (VII  184),  eundem  fontem 
quem  Aeschylus  exprimit,  non  ipsum  Aeschylum. 

m. 

Cic.  Tusc.  III  2,  3  legendum  est:  „ut  nobis  non 
optime  naturae  vim  vidisse  videantur." 


Vita. 


Carolus  Fries  natus  sum  Altonae  in  oppido  Holsato- 
rum  a.  d.  ni.  Non.  Mai.  anni  h.  s.  LXVII.,  patre  Ludo- 
vico,  matre  Ida  e  gente  Salomon,  quam  superstitem  esse 
gaudeo.  Pater  anno  h.  s.  LXXVIII.  morte  mihi  abreptus 
est.  Fidei  addictus  sum  Judaicae.  Litterarum  elementis 
iu  gymnasio  Fridericiano  Berolinensi,  cui  tunc  praeerat 
Carolus  Kempf,  imbutus  sum.  Vere  anni  h.  s.  LXXXVIII. 
maturitatis  testimonium  in  gymnasio  Ascanio  adeptus. 
cui  praeest  Woldemarus  Ribbeck,  ad  universitatem  litte- 
rarum  Berolinensem  me  contuli  civiumque  in  numeVum 
a  Schwendenero  rectore,  viro  doctissimo  recei3tus  sum, 
studiis  Graecis,  Latinis,  Germanicis,  historicis  operam 
daturus.  Instituerunt  me  viri  doctissimi:  Diels,  Dilthey, 
Geiger,Huebner,  Jastrow,  Kirchhoff,Rothstein,  Er.  Schmidt, 
Jo.  Schmidt,  Vahlen,  Weinhold,  Zeller.  Exercitationibus 
interfui  Dielsii  grammaticis  per  quinque  semestria,  Vahleni 
philologis,  Jastrowii  historicis,  Rothsteinii  Latinis.  Semi- 
narii  regii  Germanici  utriusque  sectionis  sodalis  ordina- 
rius  fui  per  aliquot  semestria,  moderantibus  C.  Weinhold 
et  Er.  Schmidt.  Quibus  viris  omnibus  gratias  ago  quam 
maximas.  Eximia  tamen  laude  Hermanni  Diels,  Erichii 
Schmidt,  virorum  humanissimorum,  erga  me  merita  prae- 
dicanda  sunt,  quae  gratissimo  animo  recordari  numquam 
desinam. 


T)pis  express(!ruiit  Uressner  et  Schramm,  Lipsieuses. 

